text:
Tíðindaskriv
Minningarorð um Poul Erik Smedemark12. januar 2018 | TB
Poul Erik andaðist 5. januar, 68 ára gamal.
Eg kom at kenna henda nordjyda í 1977, tá vit báðir leiktu á besta TB liðnum og hetta árið vunnu vit alt sum vinnast kundi.
Poul … Les meira
Jóla- og nýggjársheilsan frá TB22. desember 2017 | TB
Nevndin í TB vil hervið takkað øllum, ið hava stuðlað felagnum í 2017.
TB er saman við hinum oyggjafeløgunum í holt við at fyrireikað kappingarárið 2018. Í 2018 fer felagið sum nakað nýtt at luttaka við einum U21 liðið.
Undir … Les meira
Sáttmáli gjørdur við Salmund12. desember 2017 | TB
Hart arbeiðandi, ungi porkeningurin verður eisini partur av Effodeildarliðnum hjá TB/FC Suðuroy/Royn í 2018. Formaður Tvøroyrar Bóltfelags, Henrik Thomsen og Salmundur Bech skrivaðu undir sáttmála fyri 2018 í vikuni.
Felagið fegnast um, at Salmundur eisini verður partur av besta fótbóltsliðnum … Les meira
Eirikur longt sáttmálan23. november 2017 | TB
Í løtuni eru fyrireikingarnar til Effodeildina 2018 í gongd og hevur felagið eitt nú avgreitt venjaraspurningin. Seinastu dagarnarnir eru sáttmálar longdir við fleiri leikarar, í dag kunnu vit so boða frá, at Eirikur Magnusarson hevur longt sáttmálan við TB/FC Suðuroy/Royn … Les meira
B1 venjaraskeið við Stórá13. november 2017 | TB
Ein týðandi partur av okkara arbeiði at menna ungdómsfótbóltin í felagnum, er at fáa fleiri fólk at hjálpa til við venjingunum, og ikki minst at okkara venjarir fáa tær neyðugu venjaraútbúgvingarnar.
Í vikuskiftinum var so B1-venjaraskeið hildi við Stórá.
B1-venjaraskeiði … Les meira
Aðalfundur felagsins2. november 2017 | TB
Tvøroyrar Bóltfelag skal við hesum boða frá aðalfundi tórskvøldið 16. November klokkan 18:00. Aðalfundurin verður hildin í hølum felagsins við Stórá og skrá sambært lógum felagsins.
Nevndin.
TB basarur 5. november11. oktober 2017 | TB
Tvøroyrar Bóltfelag fer aftur í ár at skipa fyri basari eins og mong undanfarin ár. Basarurin hjá TB í ár verður hildin í Skúlagarðinum í Trongisvágs skúla sunnudagin 5. november. Basarurin letur upp klokkan 15.
Sum altíð verður nógv gott … Les meira
Neytamykjukapping27. september 2017 | TB
Tvøroyrar Bóltfelag skipar aftur í ár fyri neytamykjukapping í Ørðavík. Tarvskálvurin ger sína skyldu 14. oktober klokkan 13.
Sølan av lutaseðlum byrjar hesa vikuna og til ber at ogna sær møguleikan fyri at vinna tarvskálvin í samband við dystin hjá … Les meira
Samstarvið longt eitt ár22. september 2017 | TB
Í fjør var avgjørt at fara undir miðvíst samstarv við hini fótbóltsfeløgini í oynni, sum eina roynd at framtíðartryggja fótbóltinum í Suðuroynni. Fyrsta árið av samstarvinum er um at vera av og í gjár var eykaaðalfundur hildin har einasta málið … Les meira
Eykaaðalfundurin framskundaður19. september 2017 | TB
Lýsti eykaaðalfundurin verður framskundaður ein tíma og verður hann soleiðis í hølum felagsins við Stórá 21. september klokkan 18.00.
Hetta er lagt soleiðis til rættis, at til ber at fara yvir í SALT í samband við kunningarfundin hjá høvuðsstuðulin hjá okkum, … Les meira
Eykaaðalfundur 21. september6. september 2017 | TB
Hervið verður boðið til eykaaðalfund í hølum felagsins við Stórá 21. september klokkan 18.00. Hetta er lagt soleiðis til rættis, at til ber at fara yvir í SALT í samband við kunningarfundin hjá høvuðsstuðulin hjá okkum, Varðin Pelagic.
Til viðgerðar … Les meira
Nýggjur samskipari settur1. august 2017 | TB
Tvøroyrar Bóltfelag vil við hesum boða frá, at nýggjur samskipari er settur. Jens Petur Brattalíð tekur við sum samskipari í felagnum eftir Elinborg Nygaard.
Jens Petur hevur áður verið samskipari í júst Tvøroyrar Bóltfelag og hevur sostatt drúgvar royndir innan … Les meira
Gerst samskipari í TB5. juli 2017 | TB
Tvøroyrar Bóltfelag søkir við hesum eftir einum samskipara, ið skal samskipa dystir, kappingar og annað ið felagið luttekur í. Samskiparin hevur eisini til uppgávu at taka sær av ymiskum fyrifallandi uppgávum hjá felagnum.
Samskiparin skal virka saman við nevndir felagsins … Les meira
Vodafone stuðlar16. juni 2017 | TB
Annar risin á føroyska telemarknaðinum hevur nú eisini fingið eyguni upp fyri nýggja samstarvinum í Suðuroynni og hevur valt at stuðla felagnum.
Vodafone sigur soleiðis á heimasíðu sínari um teirra stuðulspolitikk:
– Vit leggja stóran dent á at vera nýskapandi … Les meira
Teitur Justinussen komin heim16. juni 2017 | TB
Evnaríki og tekniskt dugnaligi Teitur Justinussen verður aftur partur av Effodeildini, hesa ferð við TB/FC Suðuroy/Royn. Teitur hevur í alt leikt 168 dystir við TB í sínari tíð sum fótbóltsleikari í vaksnamannadeildini. Av hesum 168 eru 76 leiktir í Effodeildini … Les meira
Tvøragenta við U15-landsliðnum11. juni 2017 | TB
14-ára gamla tvøragentan Nancy Einarsson skal luttaka í Brøndby Cup seinni í summar saman við føroyska U15-kvinnulandsliðnum.
Venjari hjá U15-kvinnulandsliðnum er Øssur Hansen. Brøndby Cup er í døgunum 28.-30. juli.
Vit ynskja Nancy hjartaliga til lukku við úttøkuni og bestu … Les meira
Samhugaskriv til høvuðsstuðulin10. juni 2017 | TB
Tvøroyrar Bóltfelag ynskir við hesum at senda okkara samkenslu til høvuðsstuðul okkara, Varðin Pelagic, øllum teimum sum varða av fyritøkuni og arbeiðsfólkið.
Vit ynskja felagnum alt tað besta við í hesa sváru tíð.
Tíbetur var dagurin í gjár eitt dømi … Les meira
Nýggj stroymingartænasta15. mai 2017 | TB
FSF hevur ment eina stroymingartænastu, sum fer at gera tað lættari hjá øllum at fylgja við í føroyskum fótbólti. FSF sigur soleiðis um nýggju stroymingartænastuna:
Hesin pallur finst sum heimasíða og app har dystir í Effo deildini og øðrum úrvalsdeildum … Les meira
Sáttmálin við Johan Gulliksen uppsagdur15. mai 2017 | TB
Johan Gulliksen verður ikki at síggja aftur í grønu troyggjuni hjá TB/FC Suðuroy/Royn, sáttmálin er uppsagdur eftir, at staðfestast mátti, at skaðin hann hevur fingið verður ov drúgvur. Johan Gulliksen leikti ein dyst fyri TB/FC Suðuroy/Royn.
Felagið var vitandi um, … Les meira
Tvøroyrar Bóltfelag 125 ár13. mai 2017 | TB
Hin 13. mai í 1892 bleiv fyrsta føroyska fótbóltsfelagið stovnað og kunnu vit í dag hátíðarhalda hendan varðan fyri føroyskan fótbólt. Fyri 125 árum síðani tóku menn lógvatak saman og stovnaðu Tvaeraa Boldklub, seinni Tvøroyrar Bóltfelag. Hetta vóru ungir menn, … Les meira


c: text/html

text:
Orð: Samuel O’Maley Cluff
Lag: Ira D. Sankey
Týtt: Victor Danielsen
Upprunaheiti: For you I am praying
1. Eg eigi Frelsara; fyri mær hann biður,
Vin, sum á krossinum synd mína bar;
eymt hann í kærleika sær til mín niður –
áh, vinur, at hann tín Frelsari var!
Niðurlag: Eg ynski teg frelstan,
eg ynski teg frelstan,
eg ynski teg frelstan,
eg biði fyri tær!
2. Eg eigi Faðir; hann hevur mær givið
vón fyri ævina, signað og søtt;
til hann meg kallar, eg bíðandi livi –
høvdu vit aftur hvør øðrum tá møtt!
3. Eg eigi frið; stilt sum flóðin hann flýtur;
verðin ei kennir hin signaða frið,
nei, bert tann sál, sum á Frelsaran lítur –
vinur, eg vildi, tú átti hann við!
4. Tá tú ert frelstur, so hugsa um hini,
sig: Kom til Jesus, hann bjargaði mær!
Bið fyri frænda, og bið fyri vini!
Minst, at Gud hoyrdi jú bøn fyri tær!

robotstxt: allowed

filter: keep


text:
Tíðindi
Poul Poulsen greiðir frá hellinum
Í samband við at Lítla Dímun var á Torginum í SMS, so greiðir Poul her frá um Hellið
Dímunardagar á Torginum.
Í samband við tiltakið ið var á Torginum í SMS farna vikuskiftið, so vilja vit vegna Lítla Dímun takka øllum, ið gjørdu hettar møguligt.
Heiðursgáva
Í samband við at tað í ár eru liðin 50 ár síðani 37 mans lógu veðurfasir í Lítlu Dìmun, vóru teir á hugnakvøldinum í Roynhøllini heiðraðir við gávu.
Lít tær út at Lítlu Dímun
Røðan, Bjørn Kalsø, landsstýrismaður, helt í Roynhøllini í Hvalba til serligt tiltak um Lítlu Dímun 22. november 2014.
Hugnakvøld hjá Lítlu Dímun
Fyrireikingarnar til hugnakvøldið hjá Lítlu Dímun eru við at vera komnar undir land
Reka í Lítlu Dímun í dag
Í dag eru fólk í Lítlu Dímun og reka. Sum skilst á lagnum hevur gingist nøkunlunda og verða tað 5 seyðir á gillin
Uppboðsølan 2013
So er aftur møguleikin at ogna sær ein seyð úr Lítlu Dímun. Far inn her og gev eitt boð
DAGFØRT: Fólkafundur á Lítla Dímun 2013
Vilt tú hava tína lívs uppliving, so er møguleikin her! 15. juni verður forkunnigur fólkfundur á Lítla Dímun. Hetta gevur tær møguleika at vitja minstu oyggj okkara og samstundis verða við til eitt ógloymandi og sermerkt tiltak.
FÓLKAFUNDUR 15. juni 2013
Um veðurgudarnir eru við okkum, so verður fólkafundur úti á Lítla Dímun leygardagin 15 juni 2013. Fari verður við tyrlu kl. 09,30 úr Hvalba, til og frá Lítla Dímun. Tað verður flogið við tyrluni hjá Atlantic Airways. Skráin fyri fundin verður lýst seinni. Tilmelding er við at senda teldupost til: ldimun@ldimun.com Kostnaður er kr. 1.500,00 […]
Heystrakstur 2011
10 seyðir fóru í býti uppá gillin og er hetta met fyri oynna yvirhøvur. Lombini eru sera góð, betur enn tey hava veri í nógv ár. Raksturin gekk so sum so, av tí at vit vóru noydd at fara upp veturin í oyggj, so verður tað oftast ikki so lætt at reka. Dagurin var langur, […]


text:
5/28/09
Bygdin! - hugvekjandi synth lótir úr Noregi
Skal her stutt gera vart við eina tónlistarliga síðuverkætlan, ið tangentleikarin og trummuleikarin úr eminenta norska synth rock/shoegaze bólkinum 120 Days standa aftanfyri. Teir báðir eita Kjetil Ovesen & Arne Schröder Stöy Kvalvik og heitið á síðuverkætlanini er nakað so genialt sum Bygdin (!) Heitini á løgunum eru so vítt eg dugi at síggja ymisk staðarnøvn í Noregi. Stuttligt.
120 Days er ein superbt góður bólkur, og tí er Bygdin áhugavert. Bygdin er tó meira dronandi og loop orienterað enn 120 Days. Havi ikki reiðiliga gjørt upp við meg sjálvan, hvørt tað er líka feitt, men tað er í øllum førum spennandi og eitt sindur krautrockut. Sum helst kemst av at tað eru trummarin og tangentmaðurin, ið standa aftanfyri tónleikin.
Krautrock tendensir eru altíð kærkomnir. Tað var gamalt. Tó at krautrockskar løtur hómast, er desideraði rockurin (tann við gittar og manér) settur til viks, og eru vit ístaðin í einum yvirhøvur elektroniskt treytaðum heimi. Onkra løtuna næstan techno kent. Tíðum yviri í ambient landsløgum. Gjøgnumgangandi dentur verður lagdur á tað atmosferiska, tað er vist.
Her skal ikki roksast so nógv afturat, annað enn at til ber at lurta eftir nøkrum løgum á myspace hjá Bygdin...og so skal tað líka skoytast uppí, at tað er mestsum ógjørligt at fara lort í býin um ein vitjar inni á myspace hjá 120 Days
120 Days er ein superbt góður bólkur, og tí er Bygdin áhugavert. Bygdin er tó meira dronandi og loop orienterað enn 120 Days. Havi ikki reiðiliga gjørt upp við meg sjálvan, hvørt tað er líka feitt, men tað er í øllum førum spennandi og eitt sindur krautrockut. Sum helst kemst av at tað eru trummarin og tangentmaðurin, ið standa aftanfyri tónleikin.
Krautrock tendensir eru altíð kærkomnir. Tað var gamalt. Tó at krautrockskar løtur hómast, er desideraði rockurin (tann við gittar og manér) settur til viks, og eru vit ístaðin í einum yvirhøvur elektroniskt treytaðum heimi. Onkra løtuna næstan techno kent. Tíðum yviri í ambient landsløgum. Gjøgnumgangandi dentur verður lagdur á tað atmosferiska, tað er vist.
Her skal ikki roksast so nógv afturat, annað enn at til ber at lurta eftir nøkrum løgum á myspace hjá Bygdin...og so skal tað líka skoytast uppí, at tað er mestsum ógjørligt at fara lort í býin um ein vitjar inni á myspace hjá 120 Days
Labels: á føroyskum, Ambient, Drone, Electronic, Kraut, Techno, tónleikur/music, Viðmæli
Subscribe to: Post Comments (Atom)


text:
Stovugenturnar - leikurin tekur skap í Kommandørhúsunum/
Lív er í kommandørhúsunum úti við Strond í hesum døgum, ljóðið av venjingum og pallsmíði fyllir gomlu vøkru húsini.
Nú 16 dagar eru til frumframførsluna, venja tær tríggjar sjónleikarakvinnurnar Gunnvá Zachariasen, Beinta Clothier og Annika Johannessen saman við leikstjóranum Christoffer Berdal, og leikurin tekur alsamt skap.
Klæmint Henningsson Isaksen fæst samstundis við at gera vøkru stovuna klára til at virka sum pallur fyri og karmur um leikin.
Stovan er stór fyri stovu at vera, men sum leikpallur er hon trong, so einans 40 fólk sleppa til hvørja sýning. Tí blívur talan um eina sera intima og forkunnuga uppliving, har ræðuleikin og ørskapurin í leikinum kennist tættur.
Atgongumerkjasølan byrjaði í síðstu viku, og longu nú eru nógv atgongumerki seld. Leikurin verður einans sýndur í 15 dagar, og eingin møguleiki er fyri at leingja spælitíðina, tí onkur leikari skal í gongd við aðra verkætlan beint aftaná hesa.
Tí verða tað einans tey kviku, ið fáa hesa sestøku uppliving.
Atgongumerki til leikin kunnu keypast í Kunningarstovuni í Havn og bíleggjast á stovugenturnar@gmail.com.
Fylg við hvussu tað gongur við venjingunum á Facebook.com/tvazz


text:
Annfinn Brekkstein stillar upp til løgtingsval
24. mars 2015
IN.FO - Áki Bertholdsen 24.03.2015 (14:00)
Annfinn Brekkstein bjóðar av
- Eg havi nú gjørt av at stilla upp til løgtingsvalið, sum verður seinni í ár.
Tað boðar sambandsmaðurin, Annfin Brekkstein, frá í morgun.
Nú tað stundar til val, eru tað alsamt fleiri og fleiri sum bjóða seg fram um valevnu og nýggjastur á tí listanum er Annfinn Brekkstein, sum fer at stilla upp fyri Sambandsflokkin.
Hann hevur stillað upp fleiri ferðir áður, men stillaði ikki upp seinast. Hann er eisini býráðslimur í Havn og á seinasta býráðsvali í Havn gjørdi hann eitt gott hál og fekk 345 atkvøður.
Annfinn Brekkstein sigur, at heilsuverkið er eitt av hansara hjartamálum og hann heldur, at tað hevur avgerandi týdning, at alt heilsuverkið verður skipað undir einari felags leiðslu. Og tað skal vera ein serkøn leiðsla, sum skal fáa ábyrgdina av at skipa sjúkrahúsverkið, soleiðis at tað tænir sjúklinginum best. Og hendan sama leiðsla skal eisini hava ábyrgdina av at skipa arbeiðsbýtið ímillum sjúkrahúsini.
- Heilsuverkið skal ikki vera eitt arbeiðsskapandi tiltak. Tað skal skipast so, at tað tænir sjúkilngunum best, sigur Annfinn Brekkstein.
RN
Aftur


text:
Suðuroyar Barnaverndartænasta
Endamálið hjá Suðuroyar Barnaverndartænastu er at ansa eftir at børn og ung,sum vegna sosial vandamál liva undir viðurskiftum, ið kunnu skaða teirra vælferðog menning, kunnu fáa tað hjálp, ið er neyðug fyri at greiða støðu teirra.
Eitt týðandi mál fyri barnaverndartænastuna er at syrgja fyri at hjálpin verður sett í verk saman við famjuni, at tilboðið er tað besta og at gerandisdagurinhjá familjuni ávirkast so lítið sum gjørligt.
- Tú kann venda til til Barnaverndartænastuna um tú, barn títt ella familjan hava ringar umstøður og hava tørv á hjálp til at mýkja gerandisdagin.
- Tú kann eisini seta teg í samband við Barnaverndartænastuna um tú veit umfamilju ella barn, ið tørva hjálp.
- Tú kann vera ónevndur um tú ynskir tað.
________________________________________________________________________________
Barnaverndartænastan
Telefon 611090
T-postur : barnavernd@tvoroyri.fo
Vakttelefonin eftir arbeiðstíð:283033
________________________________________________________________________________
Suðuroyar Barnaverndartænasta er skipa sum eitt samstarv millum kommunar
í oynni. Kommunustýrini velja hvør sítt umboð í barnaverndarnevndina og í
samstarvsnevnd. Samstarvsnevndin skipar umsitingina . Kommununar halda
rakstrarútreiðslurnar í mun til folkatalið.
Barnaverndarnevndin:
Malan Petersen, Fámjin, forkvinna
Amy Bech, Sumba
Maug Benjardøgg, Vágur
Birgir Veyhe, Porkeri
Barbara Gram, Tvøroyri
Sylvia Thomsen, Hvalba
Maiken Josveinsdóttir, Hov


text:
Føroyska samfelagið er nógv broytt í allar mátar, síðani vit vóru børn í 1950-árunum. Húsini hjá okkum eru bygd í 1941, og í húsinum var einki nútíðar vesi men bara nátthús og bukka. Minnist einki ringt at fara á bukkuna, men stórur dagur var heima hjá okkum, tá rottangi var grivin í bøin uttanfyri, og bukkan skift út við nútíðar vesi. Minnist væl, tá nýggja vesið var sett upp, og betongrørið grivið í jørðina oman til rottangan. Síggi fyri mær bukkumenninar við langum gummihandskum koma inn til okkara eftir bukkuni, sum síðani var stoytt í bukkubilin. Tá var Bukkvald Yviri við Strond, og alt frá bukkunum fór í havið. Les meira…
Myndin omanfyri frá 1967 er áhugaverd fyri meg, tí júst í 1967 fór eg í læru sum bilsmiður hjá Vilhelmi Nielsen, sum hevði verkstað, har Smyril Line nú heldur til. Frálíka myndin sigur nógv fyri okkum, sum eru kent við alt har á leiðini. Parkeringin er áhugaverd, bilsniðini og allar súkklurnar, barakkirnar og ikki minst Turkihúsið hjá Carl á Lag hevur sína søgu. Les meira…
Nú haldi eg hvørki við KÍ ella Víkingi, men sum eldri ítróttaskrivari dámdi okkum altíð, at broytingar vóru í ymsu kappingunum. Keðiligt og lítið áhugavert, um somu lið ella rættari sagt somu støð kring landið sótu á trónuni. Og soleiðis er eisini í kappingini um Løgmanssteypið. Nú skrivi eg mest sum einki um fótbólti, tí fótbólturin er so væl umboðaður í fjølmiðlunum. Ikki síggi eg nógvan fótbólt, men fylgi tó væl við. Millum fólk í Havn søgdu næstan øll, eg tosaði við um finaluna, at tey vónaðu, at KÍ vann steypafinaluna. Orsøkin er uttan iva, at nú hildu fólk, at Víkíngur hevur vunnið fimm finalur seinastu árini og ynskja broytingar. Les meira…
Eg havi júst lisið bókina “Forsvaret i Mjørkadal – sum jeg husker det”, som Georg Sylvest Pedersen skrivaði í 2007. Vit ungu í 1960-árunum eru uppvaksin við Natostøðini, sum vit kallaðu virksemið í Mjørkadali. Minnist arbeiðsbarakkirnar, sum eftir lokið arbeiðið í 1962/1963 vórðu seldar føroyingum. Millum annað keypti B36 eina av barakkunum. Eftir at hava lisið bókina, sum telur um hundrað síður, fekst nógv at vita, sum eg ikki visti áður. Áhugaverdur lesnaður. Les meira…
Tá eg ein dagin sat á savninum hjá Birgari og eygleiddi fløskuna omanfyri á eini hill, var eg í huganum leiddur aftur í 60-árini. Tá eg spurdi Birgar, um hann hevði roynt hesi sløgini á ungum árum, játtaði hann. Løtan skuldi gerast áhugaverd fyri meg, tí Birgar hevur sjálvur roynt slíkt, og hann veit nógv meira enn eg at siga frá um hesa tíðina. – Tað var “systemið” í okkara samfelag, sum førdi til, at slíkt var drukkið í Føroyum, sigur Birgar og heldur fram. Les meira…
Frálíku myndina omanfyri fekk eg frá Fríða soni Brynjer Gregoriussen. Brynjer andaðist 16. juli í ár. Hann var føddur 6. juni 1932 og var kent navn bæði sum fótbóltsspælari í HB, elektrikari í býnum og húsavørður í Tórshavnar kommunuskúla. Brynjer, sum er á myndini, lærdi til elektrikara hjá Einari Mikkelsen, har hann arbeiddi í nógv ár. Hann var eisini linjumaður hjá SEV og arbeiddi á deildini gøtuljós hjá Tórshavnar kommunu. Men hvør var so hesin Einar Mikkelsen, sum 18. mai 1949 stovnaði kendu el-fyritøkuna í Havn, og sum skúlaði so nógvar ungar menn til frálíkar elektrikarar? Les meira…
Mikudagin hitti eg eina 65 ára gamla konu, sum er javngomul við meg, og sum eg slett ikki visti var til. Konan eitur Magdalena Thiim fødd Næs, og er dóttir Noomi Juul og Erhardt Næs. Magdalena gekk í Nonnuskúlanum, tá eg gekk har fýra fyrstu skúlaárini, men ikki minnist eg henda næming. Kenni eg ikki Magdalenu, so kenni eg væl foreldrini Erhardt og Noomi. Erhardt er 89 ára gamal og býr í sambýli í Hvalba. Les meira…
Áhugavert at síggja myndina omanfyri frá einaferð í 1960-árunum. Tá almenni dansurin endaði á midnátt, fóru nógv ungfólk oman á Vaglið at keypa sær pylsur. Tvær stóktar, tvey breyð, eplamos, ketchup og sinnop. Eisini mitt í viku plagdu vit at keypa okkum pylsur á Vaglinum. Tá vóru eingi pizzastøð, og tú kundi ikki keypa sterkan løg nakrastaðni. Tú skuldi eisini vera tjúgu ár, áðrenn kundi bílaggjast sterkt uttanlands. Á myndini síggja vit pylsuvognin hjá Jonu Jacobsen og tann hjá Emly Johannessen. Nick Hansen keypti í 1964 pylsuvognin frá Bent Olsen. Hesin pylsuvognur stóð sunnanfyri gamla kommunuskúla og var seinni fluttur oman á Kongabrúnna. Nick flutti seinni pylsuvognin eystan fyri kioskina á kaiini, sum henda kiosk enn verður rópt. Fyrst í 1960-árunum læt Mia Dam upp Fish&Chips búð á Vaglinum. Á myndini síggja vit eisini kioskina hjá Astu og kioskina hjá Poul Lamhauge. Útboðið á Vaglinum er ikki tað sama sum á okkara ungum døgum. Nógv góð minni frá hesi tíðini. (Vagnur)
Óluva Djurhuus f. Joensen av Eiði stóð í málinum hjá besta kvinnnliði hjá Neistanum í nógv ár. Umframt at vera besti málverjin í landinum, lýsti altíð gleði av andliti hennara, hvar hon var. Hon hevði ótrúliga góða ávirkan á útspælararnar, tí hon gekk sjálv upp í málmansspælið við lív og sál, at hetta kundi ikki annað enn stimbra útispælararnar, sum stríddust á vøllinum. Í 1984 giftist hon kollfirðinginum Gretti Djurhuus, og stórt brúdleyp við 400 fólkum var í Eydnuni á Oyrabakka. Nógv neistafólk vórðu boðin í brúdleyp. Fyrst gekk leiðin í Eiðis kirkju, og síðani fóru vit øll í bussi í Eydnuna. Myndin omanfyri er av Óluvu og neistakvinnum, sum hon spældi saman við, og sum vóru komnar at hátíðarhalda brúdleypsdagin saman við málverjanum. (Vagnur)
Fríggjakvøldið um átta tíðina sat eg í bilinum á “Ískaiini” og eygleiddi tveir vatnskutarar, sum spældu sær á Havnarvág. Í løtum sigldu skutararnir millum 70-100 km/t um tíman. Løtu seinni møtti eg landspolitikara, har vit umrøddu hesa skilaleysu sigling á Havnarvág. Hann tók millum annað nakað soleiðis til. – Tórshavnar kommuna átti beinanvegin steðgað teimum skjóttgangandi bátunum, sum sigla við ungfólki á ólavsøku, Voxbotn og øðrum tiltøkum, segði viðkomandi. Í Føroyum skulu vannlukkur fyrst henda, áðrenn nakað verður gjørt. Eitt samdøgur eftir hendingina á “Ískaini”, lesi eg leygarkvøldið á in.fo, at vatnskutari hevur rent á land í Leirvík. Les meira…


text:
Kaj Joensen
13.08.2014 - 19:42
Tíðindi > Samfelag & Politikkur > Landspolitikkur
Løgtingið samtykti ídag uppskotið hjá Jacob Vestergaard, landsstýrismanni, um ásetingar av fiskidøgunum næsta ár. Landsstýrismaðurin skeyt upp at varðveita sama fiskidagatal, sum í inniverandi ári.
Meirilutin í Vinnunevndini, umboð fyri Fólkaflokkin, Sambandsflokkin og Sjálvstýrisflokkin, tók undir við uppskotinum.
17 atkvøddu fyri uppskotinum og 10 ímóti.
Eivin Jacobsen, í Sambandsflokkinum og limur í samgonguni, atkvøddi í móti uppskotinum.
- Eg fái meg ikki til at taka undir við uppskotinum. Eg havi roynt at sagt frá, men eingin lurtar, og nú lurti eg eftir mær sjálvum, sigur Eivin Jacobsen.
Hann sigur, at løgtingið má taka tilráðingarnar hjá Havstovuni í álvara. Havstovan hevur mælt til ein stóran niðurskurð av fiskidøgunum, tí hýsu og toskastovnarnir eru so illa fyri. Eivin Jacobsen heldur ikki, at politikarnir í samgonguni taka ikki tey stigini sum eru neyðug, og harafturat er hann ónøgdur við, at Havstovan er fyri atfinningum.
Meirilutin í samgonguni skrivar í álitinum, at eitt umboðsráð eigur at verða sett á stovn, so landsstýrismaðurin í fiskivinnumálum fær eitt tilmæli.
Hetta er Eivin Jacobsen serliga ónøgdur hendan partin, tí í samongunskjalinum verður lagt til eina endurreisingarætlan, og við hesum tilmælinum kemur endurreisingarætlanin í aðru røð.
- Eg veit einki um hetta umboðsráðið. Hetta er eitt nýtt hugtag og er als ikki viðgjørt í flokkinum, sigur Eivin Jacobsen.
Í samgonguskjalinum stendur: "Umsitingarætlanin frá
24.10.2011 verður grundarlag undir viðgerðini av framtíðar reguleringum av fiskiskapinum
av høvuðsfiskasløgunum, toski, hýsu og upsa."
Eivin Jacobsen sigur, at hann er bangin fyri at endurreisingarætlanin við hesum dettur niðurfyri, og tað er eisini ætlanin hjá Fólkaflokkinum.
Hann sigur eisini, at áltið hjá minnilutanum, andstøðuflokkunum Javnaðarflokkinum og Tjóðveldi, liggur nærri samgonguskjalinum enn áltið hjá meirilutanum.
Uppskotið hjá minnilutanum í Vinnunevndini um skerja fiskidagatalið við fimm prosentum fall.
Uppskotið um fiskidagarnar skal til triðju viðgerð fríggjadagin.


text:
Løgmaður vil hava viðurskiftini í rættlag
Politikkur04-07-2017 - 08:21 - Jóanis Albert Nielsen
EFTIRLITSKYLDA LØGMANS: Løgmaður hevur nú gjøgnumgingið frágreiðingina hjá landsstýrismanninum í fiskivinnumálum og mett um málið út frá eftirlitsskyldu síni sambært § 33 í stýrisskipan Føroya.
Løgmaður er politiskt ikki nøgdur við gongdina í málinum um at flyta veiðuloyvi frá línuskipum til uppisjóvarskip. Hann vil hava landsstýrismannin í fiskivinnumálum at taka øll neyðug stig til tess at fáa viðurskiftini í rættlag. Tað ger Aksel V. Johannesen, løgmaður, greitt í brævi, sum hann hevur sent Høgna Hoydal, landsstýrismanni í fískivinnumálum.
Løgmaður hevur nú gjøgnumgingið frágreiðingina hjá landsstýrismanninum í fiskivinnumálum og mett um málið út frá eftirlitsskyldu síni sambært § 33 í stýrisskipan Føroya.
Hann hevur bæði mett um málið rættarligt og politiskt. Um rættarliga partin skrivar løgmaður:
Mett verður ikki, at rímilig grund er at halda, at tú hevur framt brot á § 5 í løgtingslógini um landsstýrismannaábyrgd, av tí at tú ikki hevur verið beinleiðis uppí avgerðunum um at flyta veiðuloyvi, men at avgerðirnar eru tiknar av embætisverkinum. Heldur ikki verður mett, sum málið nú er upplýst, at rímilig grund er at halda, at tú hevur forsømt eftirlitsskyldu tína eftir landsstýrismannaábyrgdarlógini § 4, eins og tað heldur ikki er rímilig grund at halda, sum málið higartil er upplýst, at tú hevur sagt ósatt fyri løgtinginum ella, at tú hevur tagt við upplýsingum, sum eru av stórum týdningi fyri tingsins meting av málinum,skrivar løgmaður millum annað.
Í brævinum heitir løgmaður á landsstýrismannin í fiskivinnumálum um at fáa rætta mistøkini, ið eru hend í málinum.
Eg havi í tíni frágreiðing eisini fest meg við, at tú í tíni eftirmeting av tilgongdini og fyrisitingarligu mannagongdunum er komin eftir, at fleiri viðurskifti eru í tíni fyrisiting, ið ikki eru nøktandi, og at tú ert til reiðar at taka øll neyðug stig til tess at fáa hesi viðurskiftini í rætt lag. Í fyrsta lagi at rætta mistøkini. Í øðrum lagi at eftirmeta fyrisitingina og fáa hana at virka til fulnar. Her hugsi eg eisini um, at tú verður at gera yvirskipaðar leiðreglur og mannagongdir fyri, hvussu flytingar av veiðuloyvum skulu umsitast,vísir løgmaður á.
Lesið bræv løgmans til landsstýrismannin í fiskivinnumálumher


text:
Thursday, January 30, 2014
NÝGGJ FRAMSÝNING Á LISTASAVINUM
Í morgin, fríggjadagin tann 31. januar kl. 16 letur Listasavn Føroya dyrnar upp fyri framsýningini Bárður Jákupsson. Fjallasjónir.
Til hetta stórbæra heitið svarar ein fanfara av málningum við teirra litum og ljósi, teirra kraft og poesi, abstraktión og náttúruíblástri. Flestøll verk á framsýningini eru nýggj, tó eru eisini eldri verk við.
Bárður Jákupsson fylti 70 ár í desember, og framsýningin er sostatt ein heilsan ikki bara til listamannin, men eisini til tann køna og ótroyttiliga listamiðlaran og ikki minst, til leiðaran av listasavninum í mong ár: Mr. Faroese Art.
Uttan mun til runda dagin, er kortini góð orsøk til at hava framsýning við Bárði Jákupssyni. Hann hevur longu í mong ár arbeitt við lodrætta landslagnum í berginum sum støði fyri abstraktum sjónum við dámi av lodrøttum rútmum, ógvisligum penslastrokum, rennandi máling við lýriskum ella dramatiskum litklangum. Málaður tónleikur.
Tey seinastu árini hevur hevur Bárður Jákupsson ment sítt musikalska málarí til tað virtuosa, samstundis sum hann hevur gingið nýggjar leiðir við nýggjum litsterkum og prýðiligum myndum við dámi av emaljuarbeiði. Samstundis koma listaligi lættleikin, kunnleikin og poesiin at nýggjum hæddum í vatnlitamyndunum hjá Bárði Jákupssyni. Sæð úr hesum ljósi eru 70 ár eingin aldur!
Tá framsýningin letur upp fríggjadagin 31. januar kl. 16 spæla Kristian og Mikael Blak eitt verk skrivað til eina av myndunum hjá Bárði Jákupssyni. Tað er í allar mátar ein musikalskur listamaður ið verður fagnaður.
Saman við framsýningini er ein bók á donskum útgivin av forlagnum Atlantia við greinum eftir Anne Lie Stokbro og Nils Ohrt. Bókin kostar 250 kr., á upplatingardegnum fæst hon fyri kr. 200.
Framsýningin er opin til sunnudagin 30. mars.
Mikudagin 26. februar og mikudagin 26. mars verður samrøða við Bárð Jákupsson um hansara list.
Blíðar heilsanir
LISTASAVN FØROYA
Posted by Listin at 3:15 PM


text:
Boccia
Um ítrottargreinina
Soleiðis kemur tú í gongd
Fleiri kvøldskúlar kring landið skipa fyri skeiðum/venjingum í boccia fyri fólk við menningartarni.
Kvøldskúlin á Strondum og Tórshavnar kvøldskúli skipa fyri skeiðum/venjingum í boccia fyri fólk við rørslutarni.
Parasport Føroyar skipar fyri kappingum, og úttøkuvenjingum til kappingar uttanlands.
Klassifisering / flokking
Eisini er flokkur fyri fólk ið eru munandi minni rakt av lammilsi, t.d. seinheilaskadd ið bert hava smávegis trupulleikar at stýra einari hond. Hesi venja og kappast í felagsbólkinum boccia fyri fólk við rørslutarni.
Í Føroyum eru eisini sera nógv fólk við menningartarni ið spæla boccia – hesi venja og kappast undir heitinum boccia fyri fólk við menningartarni.
Met 2016
Met 2015
1 (234) 987-654
Met 2015
1 (234) 987-654


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Fyrilestur mikukvøldið 6. sept. í Miðhøllini: Lesið fyri børnum
04.09.2017
Mikudagin 6. september kl. 19 verður spennandi almennur fyrilestur í miðhøllini í Vestmanna skúla.
Tað er Bókadeild Føroya Lærarafelags, sum í hesum døgum bjóðar fyrilesturin “Lesið fyri børnum” út runt landið. Gitte Klein heldur fyrilesturin, sum serliga vendir sær til foreldur at næmingum í byrjanardeildini. Gitte er útbúgvin lærari og Master of Positive Psychology, eins og hon lesur sálarfrøði við Århus Universitet. Gitte hevur í fleiri ár arbeitt við lesimenning.
Bókadeildin sigur soleiðis:
“Seinastu tíðina hevur ljós verið varpað á málsligu menningina hjá børnum. Orsøkin er millum annað, at lærarar rópa varskó, tí alt fleiri børn duga betur enskt og danskt enn móðurmálið. Tað, at duga sítt egna móðurmál, er grundleggjandi, tí málið er miðilin at kunna seta orð á sínar tankar, kenslur og ynski og soleiðis at hava ávirkan á sítt egna lív. Lesing og málmenning hanga neyvt saman, og tí hevur Bókadeildin tikið stig til at varpa ljós á týdningin av, at foreldur lesa fyri og við børnum.
Innihald
Í fyrilestrinum verður millum annað komið inn á, hví tað er umráðandi, at foreldur stuðla undir lesingina alt fyri eitt, sum barnið byrjar í 1. flokki. Lesing krevur nevniliga endurtøku, um lesingin skal gerast flótandi. Greitt verður frá, hvussu heilin virkar í eini læringsgongd, og hvørja ávirkan hetta hevur á lesimenningina. Í fyrilestrinum verður eisini kjakast um, hvat foreldur kunnu gera, tá børnini ikki hava hug at lesa ella hava eina trupla byrjan. Foreldur og lærarar fáa ein amboðskassa við hugskotum til, hvussu tey eggja børnunum til at lesa. Foreldrini fáa eisini hugskot til, hvørjar bøkur tey kunnu lesa fyri børnum í hesum aldrinum.
Ein barndómur uttan bøkur, er eingin barndómur. Tað er sum at verða útihýst frá tí gandaða landinum, har tann sjáldsama gleðin finnist.
Astrid Lindgren”
Øll eru hjartaliga vælkomin til fyrilesturin í miðhøllini mikudagin 6. september kl. 19.
Vestmanna Bókasavn
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Hann er føddur 11/11-1904 á Strondum. Ungur var hann nøkur ár til skips, til hann í 1923 fór á læraraskúlan í Havn, har hann tók prógv í 1926.
Aftan á lokið prógv var hann eitt skifti lærari í Leynum og á Válinum, varð so í 1933 settur annarlærari við Stranda skúla, og her hevur hann starvast síðan, frá 1964 sum fyrstilærari, frá 1969 sum skúlastjóri. Hann legði starvið frá sær vegna aldur og við eftirløn í 1972.
Christian Høj er virknasti barnabókahøvundur okkara. Hann hevur skrivað »Barnasøgur 1-3«, 1964-79, »Lívsmyndir úr Halgubók 1-5«, 1958-80, »Gulllykilin«, 1968, og á 75 ára degi hansara gav Bókadeild Lærarafelagsins út »Til fjalls og fjøru«, 1979, har barnabókahøvundavirki hansara verður lýst soleiðis: »Í øllum tí, Christian Høj skrivar, er ein gudiligur tóni, eitt orð, sum søgan liggur uttanum. Tann ungi, ið søgan er ætlað til, fær eini góð ráð og nógv gott at minnast á, og tey framkomnu fáa eisini ymiskt at leggja sær í geyma«.
Christian Høj hevur eisini skrivað fólkaskúlanum tilfar til søgufrálæruna: »Veraldarsøga«, 1961, seinni komin í tveimum bindum 1976-80, og »Søga okkara I og II«, 1970-80.
Úr: Árni Dahl: Bókmentasøga I-III. Fannir. 1980-83.(GG. Seinast dagført í 1983).


text:
Marjun Syderbø Kjelnæs er fødd í 1974 og uppvaksin í Havn. Hon tók studentsprógv í 1993 og var útbúgvin sjúkrasystir í 1998.
Hon hevur skrivað stuttsøgur og útvarpsleikir. Høvuðsevnið í skaldskapi Marjunar snýr um tær undranarverdu treytir, vit menniskju liva undir. Tað, sum hugtekur hana mest, er tríeindin: skilið, kenslan og trongdin.
Frá 2004 til 2010 var Marjun nevndarlimur í rithøvundafelagnum. Í 2011 vann hon Norðurlendsku barnabókavirðislønina fyri skaldsøguna Skriva í sandin, og í 2008 vann hon Barnabókavirðsløn Tórshavnar býráðs. Harumframt hevur hon fingið gávugóðsúr Grunni Thorvald Poulsens av Steinum og 3 ára starvsløn úr Mentanargrunni Landsins.


text:
Frígevingin av føroyskum grundardátum skal fremjast sum ein skipað tilgongd, har byrjað verður við teimum dátum, sum ikki eru heft at tøkniligum ella løgfrøðiligum forðingum. Samstundis skal dentur leggjast á, at allar avgerðir í sambandi við frígeving av grundardátum skulu taka fult atlit til persónsvernd.
Har eru longu hundraðtals samskiftisleiðir virknar í dag, og eru hesar i flestu førum eitt tvívegis samband við einari avtalu millum tveir partar um, hvørji dátur skulu samskiftast, og hvussu hetta verður gjørt tøkniliga. Til dømis kann ein greining av samskiftinum í og rundan um Búskaparskipan Landsins síggjast her.
Úrslitið av hesum er, at tað finnast næstan líka nógv ymisk tøkni og markamót sum tað finnast samskiftisleiðir. Fylgjan er eitt samskiftisnet, sum er tungt at reka, og serliga tungt at menna og broyta. Tí verður gomul ótrygg tøkni ofta brúkt við trygdarskipanum, sum einans eru gjørdar til høvið. Tað leggur eisini eina eyka byrðu á rakstarfólkini, at nógv ymisk tøkni verður brúkt. Tað merkir eisini, at tað kann taka ár at fáa sett eina samskiftisleið upp, av tí at báðir endarnir ikki tosa sama mál, og eru frá hvør sinum veitara. Hetta sæst eisini aftur í prísinum. Ofta er úrslitið at íverksetanin av sambondum verður útsett ella avlýst.
Umhvørvisstovan umsitur fleiri stórar og týdningarmiklar grundardátuskráir (Landsfólkayvirlitið, Adressuskránna, Matrikulin og Tinglýsingina) og tí er Umhvørvisstovan ein sentralur áhugapartur. Skrásetingin og Taks hava hvør sína virkisskrá, sum á onkran hátt mugu flættast saman.
Bygnaðurin í verkætlanini er víst á myndini niðanfyri:


text:
Stakgreinalesandi eru lesandi, sum fylgja undirvísing og fara til próvs í einstøkum lærugreinum/skeiðum uttan at vera innskrivað til fullan lestur. Útbúgvingarnar eru settar saman av skeiðum, og tí ber til at tekna seg til tey einstøku skeiðini og taka prógv í teimum. Talan er um stakskeið, ið verða bjóðað út sum partar av útbúgvingunum á Setrinum, har stakgreinalesandi kunnu verða tikin upp, um pláss er á skeiðinum. Harumframt eru gjaldsskeið, sum verða bjóðaði út, har skikkaðir umsøkjarar kunnu tekna seg.
Hetta er ein góður møguleiki hjá teimum, sum vilja eftirútbúgva seg, ella vilja vinna sær innlit í eina nýggja lærugrein.
Eisini ber til at søkja um upptøku á BA og MA eftir undantaksreglum. Skriva ella ring til deildina, har skeiðið verður hildið, at hoyra nærri um undantaksreglurnar. Sí telefonnummur og teldupostadressur hjá deildunum niðast á síðuni.
Talan er um gjaldsskeið. Gjaldið fyri tøk pláss er 200 kr./ECTS. Fyri gjaldsskeið er kostnaðurin 6.000 kr. fyri skeiðið. Skeiðsgjaldið verður goldið, áðrenn skeiðið byrjar. Skeiðsgjaldið er fyri undirvísing, vegleiðing, próvtøku og umsiting.
Fulltíðarlesandi á Setrinum kunnu taka stakskeið á øðrum útbúgvingum uttan at gjalda.
Søkt verður um upptøku til stakgreinalestur við serligum umsóknarblað, sum fæst við at venda sær til deildina, har skeiðið verður hildið.
Fróðskaparsetur Føroya - www.setur.fo.
Tú kanst eisini venda tær til lestrarvegleiðararnar á deildunum:
Námsvísindadeildin
Paulina Poulsen
poulinap@setur.fo
Tlf. 299414
Sjúkrarøktarfrøðideildin
Johild Dulavík
johild.dulavik@skulin.fo
Tlf. 292265
Føroyamálsdeildin
Føroyamálsdeildin hevur ongan lestrarvegleiðara í løtuni.
Náttúruvísindadeildin
Bárður Rasmussen
ssd-stidvegl@setur.fo
Tlf. 352581
Søgu- og samfelagsdeildin
Bárður Rasmussen
ssd-studvegl@setur.fo
Tlf. 352581


text:
June-Eyð Joensen
Indlæst på færøsk af Lív Eiðisgarð
Við at ringmerkja fuglar, kanst tú millum annað finna útav, hvar flytifuglarnir eru um veturin. Í Føroyum varð fyrsti fuglurin ringmerktur í 1912. Síðani hava 100.000 fuglar fingið ein ring við einum tali um beinið.7
Likkan er ein mási við grásvørtum baki og gulum beinum. Nevið er eisini gult við einum reyðum bletti á undirnevinum. Likkan reiðrast í Føroyum og fer síðani til Portugal og Marokko um veturin.9
Súlan er ein sera vakur sjófuglur og verður av summum eisini kallað atlantshavs-drotningin. Hon kemur til Føroya longu í januar og eigur bara á Mykineshólmi og á tveimum drangum. Í oktober fer hon til Vesturafrika.11
Ternan er tann fuglurin, sum flýgur longst. Um summarið reiðrast hon í Føroyum, men um veturin heldur hon til við Suðurpólin.13
Lundin kemur til Føroya í apríl. Hann er ein svartur og hvítur sjófuglur við vøkrum stríputum nevi. Lundin fær borið fleiri enn 20 nebbasildir í nevinum í senn.15
Spógvin er ein hagafuglur, sum reiðast í Føroyum um summarið. Hann hevur eitt bogið nev. Í august-september flýgur hann til Vesturafrika.17
Tjaldrið er tjóðfuglur okkara. Á grækarismessu, 12. mars, hátíðarhalda vit, at tjaldrið og várið er komið. Tjaldrið flýgur suður til Onglands og Fraklands í september.19
Foto/ Myndir/ Asseq/ Valokuva/ Guvvieh:
S1+4+8+10+12: Andreas Trepte - commons.wikimedia.org
S6: Thermos - commons.wikimedia.org
S14: Erik Christensen - commons.wikimedia.org
S16: Mike Baird - flickr.com
S18: Tony Hisgett - commons.wikimedia.org
S20: Tomas Castelazo - commons.wikimedia.org


text:
Tíðindaskriv
11.10.2017 - 11:29
Tíðindi > List > Bókmentir
Í annaðkvøld – hóskvøldið – verður Miðviða í Hoyvíkar kirkju um William Heinesen, kristindóm, evropeiska heimspeki og skaldskap. Tað er Bergur Rønne Moberg, bókmentafrøðingur, sum fer at greiða frá hesum áhugaverda evni.
- Hóast vit hava hoyrt nógv um, at William Heinesen kritiserar trúarsamkomur, so er tað einki sum hevur givið honum meira íblástur enn kristindómurin, sigur Bergur Rønne Moberg, ið júst er settur sum lektari í bókmentum á Føroyamálsdeildini.
Við myndum og tekstdømum fer Bergur á ein lættan hátt at fortelja ævisøgu Williams við atliti til kristindóm, heimspeki og poesi.
Aftaná fyrilesturin verður kaffi og tá hava fólk høvi at spyrja og koma við viðmerkingum.
Tíðindaskriv frá Hoyvíkar kirkju


text:
Rakstrarfígging snýr seg um gerandisliga virkisraksturin. M.a. inn- og útgjøld til keyp av vørum, lønargjaldingar, framleiðslu, húsaleigu og aðrar rakstrarútreiðslur.
Ymiskir møguleikar
Til ber at fíggja rakstrarútreiðslur á ymiskan hátt. Tosa við okkum um rakstrarfígging. Vit ráðgeva tær, og saman finna vit røttu loysnina til títt virki.
Rakstrarkredittur
Inn- og útgjøld í gerandisdegnum fara vanliga fram umvegis eina rakstrarkontu
.
Rakstrarkontan kann hava ein kassakreditt atknýttan. Støddin á kredittinum er tengd at gjaldførisstreyminum hjá tíni fyritøku. Rakstrarkreditturin verður nýttur til at fíggja sveiggini, ið kunnu vera í inn- og útgjøldunum.
Renta og kredittgjald verða ásett í mun til raksturin og fíggjarstøðuna hjá tíni fyritøku og trygdir, ið verða veittar fyri kredittin.
Fá størri rásarúm og betri gjaldføri við fakturalánskreditti
Í BankNordik kunnu vit eisini bjóða fakturalánskreditt. Tað inniber, at tín fyritøka fær ávísan prosentpart av fakturaupphæddini útgoldnan, áðrenn keyparin hevur goldið rokningina. Á tann hátt hevur tú tøkan pening at arbeiða við, hóast rokningin enn ikki er goldin av keyparanum. Fyrimunirnir við fakturalánskreditti eru m.a.:
- Lættari at fíggja gerandisrokningar
- Kredittsøla verður broytt til kontantsølu
- Størri fíggjarligt rásarúm
- Betri gjaldføri
- Ískoyti til kassakreditt


text:
Í Bretlandi tosa tey um ”Leave or Remain” í hesum døgum. 23. uni skulu bretar antin seta krossin í ”Leave” ella ”Remain”, og tað ger av, um Bretland heldur fram sum 28. landið í ES. Antin fara bretar ella verða teir verandi.
Úrslitið av fólkaatkvøðuni um einans átta dagar fær stórar avleiðingar fyri framtíðina hjá Bretlandi, tá tað kemur til búskap, verju, flóttafólk og diplomati í Bretlandi og aðrastaðni. Ja, fyri allan vesturlendskan politikk yvirhøvur og fyri framtíðina hjá Evropasamveldinum.
Tað hevur higartil verið rættiliga javnt millum tey, sum eru fyri og ímóti. Seinastu meiningaakanningarnar vísa, at nú vendir rákið til frama fyri tey, sum vilja úr Evropasamveldinum. Tað skrivar Reuter.
Sambært feskastu kanningini hjá YouGov, sum hevur gjørt meiningakanning fyri The Times, fara 46 prosent at atkvøða ”Leave”, meðan 39 prosent fara at seta krossin í ”Remain”. 11 prosent hava ikki tikið støðu, og 4 prosent fara ikki at atkvøða, sambært kanningini.
Tað hevur ávirkað meiningarnar, at blaðið The Sun hevur heitt á allar sínar lesarar um at fara úr ES við tí grundgeving, at Bretland má loysa frá diktatorunum í Brússel. The Sun hevur eitt upplag á 1,7 milliónir.
Í løtuni verður eisini dúgliga kjakast um flóttafólk og migratión í Bretlandi, og tað sigst eisini ávirka atkvøðugreiðsluna. Bretar eru óttafullir um, at Evropa er um at missa tamarhaldið á støðuni við flóttafólkum og fólkaflytingina millum lond.
Aðrar kanningar frá mánadegnum vísa eisini ein meiriluta fyri at fara úr ES. Í eini kanning hjá Daily Telegraph søgdu 49 prosent seg fara at atkvøða fyri at fara úr ES, 48 prosent søgdu seg atkvøða fyri at vera verandi.
Tvær aðrar kanningar hjá The Guardian, gjørdar online og við telefon, vístu størri fyrimun fyri tey, ið vilja úr ES, 53 prosent móti 47 prosentum. Fyri tveimum vikum síðan vístu somu kanningar 52-48. Hesar kanningar taka tey burturúr, ið ivast.
Men kanningarnar eru hóast alt enn so javnar og so nógv ivast, at tað kunnu vera øll tey, sum ivast, ið fara at avgera, um Bretland tann 23. juni sigur ”Leave” ella ”Remain” til Evropasamveldið.


text:
Rørekur
Rørekur (Russiskt: Rurik ella Rjurik, fornnorrønt: Hrœrekr), umleið 830 - umleið 879) var rúsi, ið fekk valdið í Ladogu í 862 og gjørdi búsetingina Hólmgarð (Rurikovo Gorodische) í Novgorod.
Innihaldsyvirlit
[rætta | rætta wikitekst]
Rjurik er slaviska útløgan av sama navni sum dagsins enska Roderick. Á gomlum germanskum málum hevði tað skap sum til dømis Hrodric (gamalt hátýskt) og Hroðricus (gamalt enskt). Á fornnorrønum, Hrœrekr (Ísland, Føroyar, Noreg) og Hrørīkr ella Rørik (Danmark, Svøríki), haðan Riurik er avleitt. Navnið kemur eisini fyri í Beowulf sum Hrēðrīk[1].
Søga[rætta | rætta wikitekst]
Kjak er um hvussu Rørekur kom at ráða yvir Ladogu og Novgorod. Einastu upplýsingarnar um hann er úr russisku fyrstu krýniku úr 12. øld, sum staðfestir, at slavar og finnar gjørdu uppreistur ímóti rúsum, men at rok stóðst av tí, og at Rørekur tá varð biðin um at koma at fáa frið aftur í lag.
Rørekur hevði valdið til deyðans í 879. Valdsarvingar hansara, Røreksættin, fluttu tó høvuðsstaðin til Kiev og stovnaðu Kievrúsaríkið, ið stóð við til 1240, tá ið mongolar gjørdu innrás. Nakrar varðveiddar ættir vóru ættaðar frá Røreki gjøgnum kallkyn, men hin seinasti av hesum at ráða yvir Russlandi, Vasilij IV, doyði í 1612.
Ivasamur uppruni[rætta | rætta wikitekst]
Tó at russiski Rurik helst er søgn, so er kjak um tjóðarliga uppruna hansara í Eysturevropu.
Sambært Fyrstu krýniku var Rørekur rúsi(sum onkuntíð skeivt eru nevndir væringar), sum vóru í ætt við danir, sviar, onglendingar og gotar.
Í 20. øld hava fornfrøðingar lutvíst váttað hendingafrágreiðingini í krýnikuni. Uppdagað var, at búsetingin í Ladogu, hvørs stovnseting vanliga verður tilskrivað Røreki, veruliga varð stovnsett um miðju 9. øld. Keramikkur, húsarhaldslutir, og húsasløgini frá tíð Røreks stovnseting samsvara við norrønt snið.
Summir slaviskir søgufrøðingar ivast, um frásøgan um innbjóðingina til Røreks er lænd úr eini møguligari norrønaru søgu, tó at allar søgur nevna herferðir til Garðaríkis og ongantíð um innbjóðingar.
Til dømis staðfestir fyrsta krýnika, at Rurik kom til slavisk lond við tveimum brøðrum, Sineus og Truvor, og sendi teir at ráða býunum Beloozero og Izborsk, ávíkavist. Heldur enn at seta Sineus í samband við Signjotr og Truvor við Torvald, skjóta teir upp, at krýnikuskrivarin lesur fornnorrønu orðini 'sine hus' (við húsi) og 'tru voring' (við trúgvum varðhaldsmanni) sum nøvnini hjá Røreks brøðrum: Sineus og Truvor. Um so er, kann hetta væl vera ein norrøn orðing, sum er varðveidd, men misskilt av krýnikuskrivaranum. Summir slaviskir søgufrøðingar halda fast um, at hetta er miskiljing av einari ókendari søgu.
Ein onnur ástøði um Rurik, vegna vanliga giftu millum rúsir og slaviskar kvinnur, at hann bæði var slavi og skandinavi. Hendan ástøðin byggir á upplýsingar frá fyrsta modernaða russiska søgufrøðinginum, Vasilij Tatishchev (av Røreksætt sjálvur), sum helt uppá, at Rurik var av vendskari (vandalskari) ætt. Tey, ið líta á Tatishchev, hugsa, at ástøðin byggir á eina burturmista krýniku.
Summir søgufrøðingar vilja vera við, at søgusagnarrøtur eru til søgnina, og tískil meta Rurik sum reina søgn.
Rørekur í Dorestad[rætta | rætta wikitekst]
Einasti Rørekur, ið er lýstur í vesturlendskum krýkinum, var Rørekur í Dorestad, ein konungur úr kongsættini Haithabu. Síðan 19. øld, hava royndir verið gjørdar, at eyðmerkja hann sum víkingaprinsin Rurik í russisku krýnikunum.
Rørekur í Dorestad [2] varð føddur o.u. 810/820. Frankiskir krýnikuskrivarar nevna, at hann fekk lond í Fríslandi frá keisara Ludvík 1. Hetta var ikki nóg mikið fyri hann, so hann fór at ræna grannalondini. Hann tók Dorestad í 850, hertók Haithabu í 857 og rændi Bremen í 859. Hetta fekk øði í keisaran, sum tók allar ognir frá honum í 860.
Rørekur í Dorestad kom aftur til sjóndar í frankiskum krýnikum í 870, tá fríslendska sjálvsogn hansara vórðu latnar honum aftur. Longu í 882 er hann nevndur sum deyður. Russiska krýnikan ásetur deyða Ruriks at vera í 879.


text:
Skurðdepilin fevnir um sergreinarnar ortopedkirurgi, gynekologi og obstetrik, parenkymkirurgi og urologi, umframt oyrna-, nasa- og hálsasjúkur, eygnasjúkur og tannlæknavirksemi og í hesum sambandi kanning, diagnostisering, viðgerð, røkt og rehabilitering av hesum sjúklingabólkum. Deildirnar eru skurðseingjadeild, dagskurð, føði- og barsilsdeild við neonatal, eygna- og oyrnadeild, tannlæknastova, skurðgongd við endoskopieind, skurðambulatorium, og sekretariati.Starvið sum leiðandi sjúkrarøktarfrøðingur á Skurðdeplinum er leyst at søkja til setan 1. februar 2018.
Ábyrgdarøki
Á Landssjúkrahúsinum hevur sjúkrahúsleiðslan, sum er næsti fyrisetti hjá depilsleiðsluni, ta yvirskipaðu ábyrgdina av samlaða rakstrinum.
Leiðandi sjúkrarøktarfrøðingur hevur saman við leiðandi yvirlæknum ábyrgdina av leiðsluni á deplunum og avloysa hvønn annan, tá onkur teirra er burtur.
Leiðandi sjúkrarøktarfrøðingur hevur saman við hinum partinum í depilsleiðsluni, í tráð við strategiina hjá Landssjúkrahúsinum, ábyrgdina av starsvfólkaleiðslu og er stigtakari til menning og útbúgving av øllum starvsfólkabólkum í deplinum. Depilsleiðslan skal leggja til rættis, samskipa og optimera virksemið og tilfeingisnýtsluna soleiðis, at veitt verður ein so munadygg tænasta, til sjúkling og avvarðandi, sum gjørligt innan verandi karmar.
Vit sóknast eftir einum engageraðum og álitisvekjandi leiðara, sum er málsøkin og hevur áræði til saman við leiðandi yvirlækna, at standa á odda í arbeiðinum við at menna og leiða depilin. Tað er umráðandi, at komandi leiðarin hevur hug og evni til at starvast í eini toymisleiðslu, har loyalitetur og opinleiki stuðla undir avgerðir, ið tiknar verða í samstarvsanda.
Arbeiðsuppgávur
Vit leggja dent á
Lønar- og setanarviðurskifti eru sambært sáttmála millum Felagið Føroyskir Sjúkrarøktarfrøðingar og Fíggjarmálaráðið. Møguleiki er eisini fyri tíðaravmarkaðari setan við áramálsviðbót.
Nærri upplýsingar um starvið eru at fáa við at venda sær til Nainu Túgvustein, varastjóri lokal 1003, teldupost lsnaitu@ls.fo
Umsóknarfreistin er 22. Januar 2018.
Upprunaprógv fyri útbúgving og viðmæli skula havast við til møguliga samrøðu.
Um viðkomandi sum settur verður, hevur starvast uttan fyri Norðanlond og/ella har útbrot av MRSA hevur verið á arbeiðsplássinum síðstu 6 mánaðirnar, skal MRSA skjalváttan vísast innan byrjað verður í starvinum.
Á okkara heimasíðu www.ls.fo kann lesast um okkara visjón, missjón og strategimál, undir leinkinum "Leys størv."
Vinarliga søk starvið her


text:
Enn ein áheitan til 'Gudloysi'. Læt meg fyrst siga, at eg ongan beinleiðis, persónligan kritik havi mótvegis limunum í 'Gudloysi' sum heild. Óansæð teirra kritik á religión og kristnum, so haldi eg, at fleiri av hesum (fyri meg persónliga) fyrikoma ómetaliga væl dannaði. Má kanska mangan sláa meg sjálvan í høvdið, haldi meg sjálvan til tíðir, at verða nógv ógvusligari í mínum úttalisum (Havi annars broyt meining hesum viðvíkjandi ídag, 29 mai 2012).
Veit eisini, sum Heini mangan hevur tikið uppá mál (og sum vit fara at koma inná nú), at felagið 'Gudloysi' ikki neyðuga tekur sama sjónarmið, sum ein og hvør av teirra bloggarum dittar sær at sleingja út fyri almenningin at lesa. Við øðrum orðum kunnu limir í 'Gudloysi', skriva ávíst á bloggin hjá 'Gudloysi', tó at hesir ikki umboða felagið 'Gudloysi', eg blívi ikki heilt klókkur uppá hatta, men læt tað fara.
Tó so kann eg ikki lata verða við festa meg í at 'Gudloysi' loyvir ávísum persónum at nýta bloggin til beinleiðis haturstalu og niðring. Veit væl at teistar og ateistar hava sum eitt av mongum endamálunum, at vísa á vandarnarar og feilirnar hjá hvør øðrum; eg loypi jú áhaldandi á Richard Dawkins og limir í 'Gudloysi', gera sítt fyri at loypa á Jenis av Rana og Miðflokkin. Men hetta er ikki einsbetýðandi við, at talan skal verða um beinleiðis niðring, hatur og vandamikla uppøsing móti ávísum persónum og bólkum.
Veit tí ikki hví 'Gudloysi' loyvir slíkari niðring á blogginum sum vit eru vitni til í seinasta upplegginum; har í ein ávísur bloggari skrivar:
"Heldur vil eg lýsa støðuna í Føroyum soleiðis, at vit í fleiri árhundrað hava barst fyri at vinna frama fyri rationalitet og humanismu ímóti fundamantalistisku trúgvandi andsdvørgunum. Og eg sigi andsdvørgum í somu niðrandi merking, sum tú hevur lisið tað: ein persónur, óansæð um hann er ein intellektuel kempa, sum ger seg til fortalara fyri eini so ódámligari, ósympatiskari og fordømandi dogmatiskari læru, sum kristindómurin er, er framvegis ein andsdvørgur í mínum eygum."
Í hesum førðinum háðar bloggurin hjá Gudloysi tveir bólkar: kristin og dvørgar. Eg haldi at í ljósinum av núverandi lóggávu og typiskum samfelagsholdningi er hetta átaluvert.
Hetta er sami persónurin sum áður hevur úttala seg um at útrudda religión (Gud viti hvussu, tað kundi hesin ikki svara mær uppá fyrr í árinum), sum vil hava Sovjet líknandi lógir at bannað kristnari dogma fyri kristnum børnum í kristnum heimum og beinleiðis hevur hótt við verbalum andlit til andlits ágangi.
Fyri mær kann tað verða floytandi líka mikið, um ateistar undirdýggja kristin við ókvæðmisorðum, hetta provokerar meg slett ikki. Men um tit ynskja at uppnáa nakra virðing, so er hetta bara ikki vegurin frammat. Torið væl at siga, at kristin hava gjørt seg skyldug í líknandi úttalisum og slíkt gevur sum sagt bakslátur.
Haldi at felagið út frá núverandi lóggávu átti at tikið eitt sindur av ábyrgd fyri, at bloggur tykkara ikki verður eitt tól nýtt til slíkt nazi-líknandi jabbarí, ikki minst tí, at tit ivaleyst verða sæddir (um eg skilji rætt, men rætta meg endiliga, møguliga fara eg púra skeivur her) sum fyrimyndir fyri lógum so sum 266b, tá tað kemur til rættindini hjá ávísum bólkum, sum sigur:
§ 266b.: Den, der offentligt eller med forsæt til udbredelse i en videre kreds fremsætter udtalelse eller anden meddelelse, ved hvilken en gruppe af personer trues, forhånes eller nedværdiges på grund af sin race, hudfarve, nationale eller etniske oprindelse, tro eller seksuelle orientering straffes med bøde, hæfte eller fængsel indtil 2 år.
Ella hvat? Telur lógin fyri muslimar, myrkan húðalit og samkynd, bara ikki kristin? Sum sagt eg veit ikki heilt hvat tykkara støða til 266b er og um tit yvirhøvur eru samd um eina slíka lóg.
Tápulig lóg? Tað halda summi, men hetta er í hvussu er holdningurin í løtuni og tí geri eg vart við meg, um bólkar ella persónar forbróta seg í samband við ágang móti kristnum. Í hesum førinum er tað greitt at bloggur tykkara inniheldur niðurgerð og háðan av einum samfelagsbólkið, í hesum førinum kristnum. Tað má tí verða tykkara ábyrgd sum felag, at heimasíðir ella bloggar sum felagið umboðar, eisini heldur seg til núverandi lógina og holdningin og tekur ábyrgd fyri hvat bloggarir og limir úttala seg um, á tykkara bloggi.
Sum kristin so havi eg sjálvandi mína áskoðan um ateismu og eitt nú samkyndan lívstíl (bara fyri at nevna tvey klassisk dømir). Eg havi tó ongan rætt til, at fordøma, háða, loypa á, ella niðurgera hesar persónar á nakran hátt, sjálvt um eg haldi at dialogur og kritkkur eigur at verða vælkomin frá báðum síðum, serstakliga um tann eini bólkurin leggur upp til tað.
Um viðmerkjarir á 'Kristindómur Svarar', kristnir ella ikki, loyva sær (á blogginum) at nýta slíkt hatursmál um ateistar ella samkynd, ella nakran annan, verður viðkomandi átalaður ella teksturin slettaður. So simpult sum tað.
Ljóta greinin á 'Gudloysi' kann lesast her: http://gudloysi.fo/2011/11/gudloysi-i-manntal/


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Wednesday, January 18, 2012
Sekulerur hykleriskur hugburður
Hetta byrjar at blíva rættuliga stuttligt, tí sum ikki einaferð vísa hesir ateistar sín hykleriska holdning. Hesir halda tað verða rætt og jaligt at fyritøkur og felagskapir alment eiga at sleppa at tekja sær við tí mest ósigiliga atburðinum. Harnæst halda hesir at samfelagsbólkurin sum er fyri skotum, bara eigur bukka og boyggja seg, tí hetta er ein formur fyri expressionismu.
Samstundis gallopera hesir gudloysingar áhaldandi í rættin og bløðini, har teir grenja, klaga og brokka seg um at teirra rættindir eru brotin, ikki tí at teirra filosofiski holdningur ella teirra persónligheitir verða álopnar ella niðurgjørdar, men tí hesir ikki klára at síggja uppá ein kross, ella tey 'tíggju boðini' í einum almennum rúmi.
Óansæð hvussu ateistar vilja verja hendan holdningin, við tí muni sum eisini má gerast millum reklamur og tey religiøsu útrykk sum hanga á almennum støðum, so vísir hetta kortini ein ótolerantan hugburð sum tykist halda at øll (inkludera kristin og religiøs) eiga at vælkoma kritik og speireking alt meðan hesi sjálvi ikki eiga rætt sín til almenna expressionismu uppiborna. Týðiligt er tað, at hetta í veruleikanum einki hevur við rættindi og frælsi at gera, men heldur tykist verða eitt propagandastríð.
Veit ikki hvussu ateistar høvdu reagera um tað var ateisma og Darwin sum soleiðis alment vóru skýrd, niðurgjørd, verði tað seg í reklamum, skeltum ella sjónvarpi. Halda vit veruliga Dawkins og aðrir høvdu dansa og tekjunum ella siti og frøtt seg um expressionismu, ella høvdu hesir kanska tiki beinini uppá nakkan og runnið beina leið í rættin, ella lobbia nakrar politiskar-samfelagsligar kreftir?


text:
Sverri Egholm
11.01.2018 - 14:38
Tíðindi > Samfelag & Politikkur > Kommunalpolitikkur
Borgarstjórin á Tvøroyri, Kristin Michelsen, hevur vent sær til formannin í Javnaðarflokkinum og løgmann, Aksel V. Johannesen, um stríðið í býráðnum á Tvøroyri.
Hetta skilir Kringvarpið.
Tað er stríð um nevndarsessirnar á Tvøroyri, tí nýggi meirilutin í býráðnum vil hava nevndirnar valdar av nýggjum, men enn hevur tað ikki eydnast at fingið ein býráðsfund í lag. Ætlanin var, at býráðsfundur skuldi vera mánadagin 8. januar, men tað bleiv tá útsett uttan grundgeving.
Enn er hvørki eykabýráðsfundur ella útsetti býráðsfundurin lýstir, skrivar kvf.fo.
Kristin Michelsen er ikki valdur í Tvøroyrar býráð fyri Javnaðarflokkin, men situr í løgtinginum fyri Javnaðarflokkin.
Les eisini: Minnilutin krevur ov nógv


text:
Agnar Frederiksen
11.01.2018 - 23:15
Ítróttur > Ítróttur > Fótbóltur
KÍ fær nýggjan útlendskan álopskendan leikara í hópin. Hetta skrivar Norðlýsið í kvøld. Talan er um 28 ára gamla Boris Dosljak, ið er frá Montenegro.
Hetta er fjórði leikarin, ið KÍ fær tilgongd av í vetur. Í seinastu viku boðaði felagið frá, at serbiski Deni Pavlovic kemur at styrkja um verjupartin, og fyrr í vetur eru miðvallarinir Kristoffur Jakobsen og Hákun Edmundsson komnir til.
Norðlýsið skrivar soleiðis um Boris Desljak, ið seinasta hálva árið hevur leikt við Iskra í bestu deildini í Montenegro, og hevur skotið 4 mál í 15 dystum fyri felagið:
Boris spælir vanliga sum høgri vongur, men hevur eisini spælt sum vinstri vongur og sum álopsleikari. Boris hevur fyri tað mesta spælt í bestu deildini í Montenegro umframt, at hann í tveimum umførum hevur spælt í næstbestu deildini í Serbia.
Gongst alt sum ætlað, so kemur Boris Dosljak til Klaksvíkar í vikuskiftinum og verður við mánakvøldið, tá KÍ byrjar sínar regluligu venjingar.
Sáttmálin millum KÍ og Boris Dosljak er galdandi fyri kappingarárini 2018 og 2019.


text:
KRIS hevur fingið eina nýggja og snøgga heimasíðu við nógvum tilfari so sum brævkassa, bloggi, frásøgum frá kynsliga misnýttum umframt nógv annað.
– Vit gleða okkum nógv til teir møguleikarnar, sum nýggja síðan gevur. Millum annað at til ber at seta spurningar dulnevnt í brævkassanum og so fáa svar. Eg vænti, at hetta gevur dirvi hjá fólki at søkja sær hjálp, tá ið vit hugsa um, hvussu viðkvæmt evnið er, sigur Gvøðbjørg West, dagligur leiðari og ráðgevi hjá KRIS.
KRIS, ið er ráðgeving fyri seksuelt misnýtt, vil koma nærri brúkaranum og geva ofrum og øðrum betri møguleika at fáa hjálp við nýggju heimasíðuni. Nýggja síðan eitur kris.fo.
– Tað hevur stórar avleiðingar, at onkur annar, ið ikki hevur rætt til tað, rørir við tey mest intimu støðini á kroppinum. At vera seksuelt misnýtt/ur setir síni spor. Fólk eru ofta traumatiserað, og tað er trupult at seta orð á støðuna.
– Við nýggju heimasíðuni geva vit fólki nakrar møguleikar afturat at koma víðari ella søkja sær hjálp. Tað kann vera við at lesa ella síggja søguna hjá øðrum, ið hava brotið tøgnina, at lesa bloggar um evnið, at skriva í brævkassan, ella at fáa aðrar upplýsingar um evnið og ta hjálp, KRIS kann veita, sigur Gvøðbjørg.
Hon leggur dent á, at tað eisini varð týðandi fyri tey at fáa eina einfalda og lætt skilliga síðu, har ein og hvør kann finna tað, viðkomandi hevur brúk fyri.
Tað er Lions Tórshavn, ið hevur stuðlað gerð av heimasíðuni, og KREA hevur gjørt síðuna.


text:
Nú verður nýumvælda bingjuinstallatiónin hjá Tróndi Patursson, Bládýpið, aftur at síggja. Tað var sjón fyri søgn í dag, tá eg hitti Trónd og sonin Brand, sum gjørdu klárt í søguligu bingjuni, sum nú stendur niðanfyri gamla endan á Listasavninum út móti Gundadalsvegnum.
Úr bingjuni verður gjørd ein gongd, so gangast kann inni, millum lítla tilbygningin, sum higartil mest hevur verið goymsla, og Bládýpið.
24. februar skal alt standa liðugt. Sama dag klokkan 17 verður framsýningin Hinumegin Blátt, við verkum eftir Trónd, latin upp. Leygardagin 3. mars verður prát millum Trónd og stjóran í Listasavninum, Nils Ohrt. Framsýningin Hinumegin Blátt letur aftur 22. apríl.
Mentanarnáttina 28. mai 2010 var avtala gjørd millum Listasavnið og listamannin, at savnið skuldi eiga Bládýpið eftir at tað var umvælt og sett við Listasavnið.


text:
Á heimsíðuni hjá Almannaráðnum stendur at lesa, at tænastur til borgarar, ið bera brek, eru ein av grundarsteinunum í føroysku vælferðarskipanini. Tí hevur tað alstóran týdning, at ein tænastupolitikkur og komandi tænastulóg hava breiða undirtøku bæði í politisku skipanini og frá borgarum, fakfólki, fakfeløgum og stovnum.
Landsstýriskvinnan í almannamálum, Eyðgunn Samuelsen, gjørdi tí av, at arbeiðsbólkurin, sum undanfarna landsstýriskvinnan setti í apríl 2015, skuldi halda áfram við arbeiðinum. Arbeiðsbólkurin umboðar ein breiðan skara av fakfólki og feløgum, sum saman hava orðað eitt tilmæli um ein tænastupolitikk.
Les tilmælið “Borgarin takast uppá ráð” her.
Arbeiðið er nú at enda komið, og verður lagt fyri Løgtingið til aðalorðaskifti í hesi tingsetuni. Tænastupolitikkurin verður grundarlag undir tænastulógini, sum ætlandi verður løgd fyri Løgtingið komandi vár.
Við í arbeiðsbólkinum vóru:
Ása Olsen, MBF
Sigrun Wardum, Javni
Súsanna Olsen, Sinnisbati
Turid Jacobsen, Ergoterapeutfelag Føroya
Jórun Petersen, Fysioterapeutfelag Føroya
Marjun Petersen, Jógvan Philbrow, Katrin Haraldsen, Føroya Pedagogfelag
Óluva í Gong, Felagið føroyskir sjúkrarøktarfrøðingar
Ása Holm, Heilsuhjálparafelag Føroya
Majbritt Mohr, Heilsurøktarafelagið
Johan Lamhauge, Kommunufelagið
Elin Debes, Rannvá Unadóttir Vestureið, Barbara Berg, Almannaverkið
Doris Bjarkhamar og Heini Petersen, Almannamálaráðið


text:
Reyp og sjálvrós
politikkur13-09-2017 - 09:00 - Jóanis Nielsen
Reyp og sjálvrós!
KVF heldur áfram at marknaðarføra sitandi samgongu. Umboð fyri samgonguflokkarnar fingu fría mikrofon. Ongir kritiskir spurningar. Løgmaður slapp at reypa sær av góðu búskapargongdini, sum hann og samgongan ongan lut eiga í. Hann nevndi sjálvtsagt onki um, tá hann sat sum fíggjarmálaráðharri í 2011 og legði fíggjarlógaruppskot fyri Tingið, sum hevði eitt hall á meira enn hálva milliard.
Undanfarna samgonga vendi gongdini. Tað var avlop, tá vit løgdu frá okkum. Hóast sitandi samgonga roynir at forða vøkstrinum, er tað ikki eydnast teimum enn.
Veruleikin er, at pengar fossa úr landskassanum. Seinastu tvey árini er almenni raksturin vaksin við nærum einari hálvari milliard.
Landsstýrismaðurin í fiskivinnumálum, Høgni Hoydal, slapp at halda áfram við tóma tosinum um, hvussu fiskivinnan skal mennast undir nýggju skipanini. Høgni og samgongan vita ikki enn, hvussu fiskivinnunýskipanin skal síggja út, og als ikki hvørjar avleiðingarnar verða.
Høgni Hoydal hevur, ikki óvæntað, útmerkað seg í at renna undan ábyrgd. Ólógliga flytanin av veiðiloyvum varð ikki nevnd við einum orði.
Atgerðarloysið tekur ongan enda. Meðan havið kring Føroyar kókar í makreli, liggja skip við bryggju, tí tey sleppa ikki av við makrelin. Í staðin fyri at loysa tann trupulleikan, m.a. við at loyva skipunum at flyta kvotur til næsta ár, tá móttøkuorkan á landi verður størri, ger landsstýrismaðurin støðuna enn verri við at selja meira av fiski á uppboðssølu. Avleiðingin verður, at føroyska samfelagið missur virðir fyri hundratals milliónir.
Skilið hevur ongantíð verið verri enn tað sama, men í kringvarpinum látast tey sum um, at alt stendur væl til - tað skrivar Jacob Vestergaard á Facebook.


text:
Mánadagin 9. november vitjaði MBF verkstaðin á Bakka í Vági, har umleið 15 arbeiðsfólk fáast við mangt og hvat.
Tey vóru bæði blíð og týð og greiddu frá, at arbeiðstíðin er frá kl. 8.00 til 15.30, fríggjadag til kl. 13.00. Dagurin byrjar við felags morgunmati, áðrenn farið verður til verka á verkstaðnum. Fríggjadag er hugnadagur, og tá kunnu arbeiðsfólkini eisini fáa hjálp frá starvsfólki til ymisk privat viðurskifti, um tey ynskja tað.
Fleiri myndir her.
Fýra starvsfólk arbeiða á verkstaðnum: tveir námsfrøðingar, ein timburmaður og ein hondarbeiðslærari.
Verkstaðurin hevur eina hugnaliga sølubúð, har lutir, virkaðir á verkstaðnum, verða seldir; ymiskt bundið og broderað, lutir úr gróti og træi, flettiborð, havaborð og annað. Eisini ber til at bíleggja eftir egnum ynski.
Sølubúðin er vanliga opin gerandisdagar frá kl. 9.00 til 14.00.
Umframt føstulávintshald og jólahugna fyri arbeiðsfólki á hvørjum ári, verður eisini skipað fyri jólasølu. Í ár er jólasøluna í húsunum hjá Vágs Handverkarafelag, og opið verður frá mikudegnum 25. november til mikudagin 2. desember allir dagar frá kl. 13.00 til 18.00.
Vit takka fyri møguleikan at vitja verkstaðin á Bakka og ynskja øllum góðan arbeiðshug og alt tað besta.


text:
Til 35 ára dagin hjá MBF, sum var kallaður "Lívið hevur litir", hevði Bárður Persson fyrilestur um depressión.
Bárður byrjaði við heilt stutt at siga, hví hann kom í eina djúpa depressión, og hvussu tað var at vera í henni. Nú geva vit Bárði orðið, sum á 35 ára degnum eisini kom við eini inniligari áheitan, sum kann lesast niðast her:
Far eftir allari tí hjálp, sum tú kanst fara eftir: Her snýr tað seg um at skúgva allan býttisligan stoltleika burtur. Fær eftir allari tí hjálp tú hevur brúk fyri. Ger nýtslu av tí sunna frekleikanum, ið sigur: “Eg havi akkurát somu rættindi sum øll onnur til at fáa eitt virðiligt lív!” - Men minst til! Tað er í grundini bara tú sjálvur, ið kann geva tær sjálvum rættin til eitt virðiligt lív. Og minst so eisini til, at grundin til, at tú mást biðja um hjálp, er ikki tí, at tú ert veikur, men tí, at tú hevur verið ov sterkur í alt ov langa tíð.
Relatiónir
Burtur við ósunnum relatiónum: Tað er sera umráðandi at seta sunn mørk. Ger upp við teg sjálvan, hvat tú kanst ganga við til, og hvat tú ikki kanst ganga við til. Við øðrum orðum, hvar endar tú, og hvar byrja hini. Tú eigur als onki í tí arvaða lortinum, sum liggur tungt niðri í tí arvaða ryggsekkinum. Slít teg burtur úr ósunnum relatiónum og oyðileggjandi medavhengiheit - tú hevur títt hægra vald, og onnur hava sítt hægra vald. Stóla uppá, at teirra hægra vald fer at hjálpa teimum, og vísur teimum á veg.
Svøvnur
Svøvnurin er tað allar viktigasta: Uttan svøvn, ongin orka til at viðgera seg sjálvan. Ger tískil alt fyri at fáa ein góðan svøvn, og spyr teg sjálvan, hvat er tað, sum ger at svøvnurin fer? Tað kann t.d. vera manglandi kvalitetur á madrassu, dýnu, kodda, song o.s.fr. ein av orsøkunum. Hvussu er temperaturur og útlufting í sovirúminum? Hevur tú ofta tipta nøs, beint áðrenn tú leggur teg og vaknar so løtu seinni, tí muðurin er óvanliga turrur. Í so fall kann nasasprey nýtast, beint áðrenn ein leggur seg. Hevur tú tankameldur, ja, so ber til at gera eina avspenning ella meditatión ella bæði tvey áðrenn tú leggur teg, ella tá tú hevur lagt teg. Her vóru bara nøkur dømi úr rúgvuni. Annars ber jú til at fara á netið og finna meira um evnið.
Ymiskar íðkanir
Tað er sera nógv, ein kann íðka fyri at fáa tað betri. Fyri bara at taka okkurt úr rúgvuni, kann her nevnast yoga, meditatión, gongutúrar, fjallatúrar, rennitúrar, styrkivenjing, rútmuvenjing og annars ymiskan ítrótt. Og talan kann jú eisini verða um ítriv av ymiskum slag, og her er tað bara hugflogið, ið setur avmarkingar.
Sinnisviðgerðir
Eitt ótal av ymiskum sinnisviðgerðum finnast til fólk, ið eru í eini depressión. Eitt nú sjálvhjálparbólkar, so sum sjálvhjálparbólkar innan depressión, bipolar, AA, ACA, kynsligan ágang o.s.fr. Eitt annað er so sjálvandi antidepressivar heilivágsviðgerðir, sum eg slett ikki fari inn á. Her kann eg einans viðmæla einum at venda sær til sín kommunulækna, og fáa ein slíkan at hyggja nærri eftir støðuni. Og so annars terapiir av alskyns slagi. Eg fari ikki meira inn á alt hetta, tí hetta er eitt so ómetaliga umfatandi umráði. Men eg kann tó enda við at siga, at her er nokk best at venda sær til okkurt skikkað fakfólk og fáa eina gjølla kunning um, hvørjir viðgerðarhættir finnast, og útfrá hesum finna fram til okkurt, ið kundi verið væl egnað til ein sjálvan.
Matur
Roynið sum frægast at eta sunt, men setið tó ikki ov høg krøv. Oftast er best at broyta matvanan so líðandi. Eitt haldgott umskifti tekur jú tíð. Og í hesum samanhangi er vert at minna á, at tað eru tey smáu fetini sum telja. Alt tað, sum skal til, fyri at ein kann fáa tað betri, má gerast í eins egna tempo. Róm bleiv jú ikki bygt uppá ein dag, og soleiðis er tað jú eisini við psykuni hjá okkum.
Vitaminir og lýsi
Sera umráðandi at geva heilanum tað olju, hann hevur brúk fyri, fyri at kunna fungera optimalt. Her er vanligt toskalýsi heilt einastandandi - og tað fast jú eisini við sitrón smakki. Annars er sera umráðandi at fáa nokk av vitaminum og mineralum. Her ber til at fara til ein kostráðgeva og fáa meira at vita.
At acceptera sína støðu
Og her til seinast. Fyri yvirhøvur at kunna koma víðari og finna ein innara frið, er ein noyddur at koma hartil, at ein so smátt byrjaður at acceptera sína støðu. At megna at siga við seg sjálvan, at støðan er nú einaferð soleiðis, sum hon nú einaferð er, og tað er tað. Hetta merkir ikki at geva upp. Als ikki. Hetta merkir bara, at ein setur seg sjálvan meira frían og betri evnar at síggja veruleikan, akkurát sum hann er. Og við hesum ber betri at síggja, hvat tað er, sum skal broytast, og hvussu hetta kann verða gjørt. Um ein ikki kemur til at kunna brúka hetta sum eitt útgangspunkt, verður ein helst at liva í eini uppslítandi ónøgd, ið heldur tarnar, stjelur orku og førur til offurrollu, heldur enn at síggja verðina við nýggjum eygum.
Áheitan
Eg fari at enda við at halda eina lítla talu. Hon hevur onga yvirskrift. Hon er vend til okkum øll, og ikki minst teimum myndugleikum, ið veruliga kunna gera ein mun á tí psykiatriska økinum í Føroyum.
Ein persónur, sum er í eini djúpari depressión, roynir ofta til fánýtis at berja seg upp gjøgnum fjøll, ið eru størri, brattari og meira grýtut og óuppkomilig, enn nakað fjall, ið vísur seg í einum jarðligum búna. So her er ikki talan um manglandi vilja, men heldur um ein óvinniligan kamp.
Sera óheppið kann tí vera at koma við moralskum úttalilsum, so sum: “Tú má bara royna at taka teg saman” … “Tú mást altso hugsa um tíni børn” ... “Vit onnur, vit hava eisini okkara niðurtúrar og okkara at dragast við” o.s.fr., o.s.fr. ... Ja, sera óheppið, tí eitt er sikkurt, tann depressiónsrakti manglar ikki viljan. Tí ein og hvør, ið er í eini slíkari støðu, vil geva alt tað hann eigur fyri at sleppa burturúr henni aftur.
Trupulleikin er bara tann, at viðkomandi ikki einsamallur evnar at tilogna sær teir førleikar, ið skula til fyri at sleppa sær burturúr hesi sera óunniligu støðu. Tað einasta, ið veruliga hjálpir einum, ið er í eini djúpari depressión, er at vera møttur við rúmligheit, inniligheit, eyðmjúkleika og forstáilsi, sum samanlagt mynda forvitnisliga og fjálgandi hugtakið kærleiki. Tað er ígjøgnum kærleikan, at vit kunna rætta okkara lekjandi hendur út og lyfta hvønn annan upp úr dýpinum.
Men alt hetta er lættari sagt enn gjørt, tá talan er um at vera ein avvarðandi hjá einum álvarsligt sálarsjúkum. Tí hesi eru ofta fullkomiliga útmødd, tí tey ofta hava givið alt, aftur og aftur, og hetta ofta uttan at kenna, at tey sjálvi fáa nakað aftur, og hava tískil einki eftir, sum tey kunnu geva. Resursurnar eru snøgt sagt vundnar burtur úr hvørjari tí einastu kyknu.
Tey hava ofta verið í heimsins torførasta leikluti í alt ov langa tíð. Tey eru sum útbrendir sjónleikarar, sum uttan stórvegis vegleiðing frá einum leikstjóra royna at krøkja til eitt leikrit, sum ikki longur gevur nakra meining at spæla, og tískil ikki longur kann framførast við sál. Og hetta enn minni, tá havt verður í huga, at hetta ótespiliga leikrit skal framførast á einum palli, sum fyri langari tíð síðani er dottin sundur
Her er tí sera neyðugt, at tey kunna fáa alla ta hjálp, tey yvirhøvur kunna fáa frá okkara sálarheilsuverki.
Men trupulleikin her er bara tann, at vit í dag hava eina psykiatri, sum í tí stóra og heila yvirhøvur ikki fungerar. Í nógvum førum er talan um viðgerð, ið er sera lítið munagóð og í ávísum førum beinleiðis skaðilig.
Um vit vilja tað ella ikki, ja, so er hetta tann sera óunniliga støðan, vit í dag eri í.
Mín innarliga áheitan til politikara og onnur myndugleika avvarðandi, sum eru her í dag, er tískil tann, at sett verður inn við allari tí orku, sum skal til, fyri at fáa okkara sera illavirkandi psykiatri uppá beinini aftur.
Ein illavirkandi psykiatri, sum uttan iva er tann dysfunktiónin, ið er tann allar dýrasta dysfunktiónin, vit yvirhøvur hava í tí føroyska samfelagnum í dag. Ein dysfunktión, ið er viðvirkandi til, at eitt náðileyst sjúkuelvandi helviti sleppur at spjaða útmergjandi pínu, ótolandi sorg og sorandi sálarsjúku rundan um seg. Eitt satt helviti, har fleiri og fleiri av okkum vera inkluderaði, um ikki nakað heilt munagott verður gjørt alt fyri eitt.
Eitt, ið byrja kundi verið við, er at seta ein arbeiðs- og eftirlitsbólk, ið hevur til uppgávu at venda hvørjum tí einasta steini innan fyri psykiatriska økið í Føroyum. Og tá eg sigi hvørjum tí einasta, so meini eg altso hvørjum tí einasta.
Her finnist als eingin heilag kúgv, sum er so heilag, at vit kunna loyva okkum at lata hana standa í vegin fyri munandi batum á psykiatriska økinum í Føroyum.
Og lat míni seinastu orð her í dag verða hesi:
Latið okkum fara undir eitt slíkt arbeiði alt fyri eitt. Tí eg kann garantera fyri - og hetta við eini 100 prosent fullvissu - vit sleppa ikki undan.
Og jú longri vit bíða, jú fleiri av okkum liggja eftirá, og jú størri gerst tann endaliga rokningin.
Takk fyri háttvirdu áhoyrarar!


text:
Árið er 1987. Fótbóltskappingin er júst byrjað, og vónirnar til NSÍ eru heilt hampiligar. Árið fyri vann liðið steypakappingina fyri fyrstu ferð og fjórða plássið í landskappingini var tað besta nakrantíð.
Nú hevur NSÍ styrkt seg við bretska áleyparanum Peter Frain. Hann er uppvaksin í ungdómsdeildini hjá West Bromwich Albion og hevur fýra U18-landsdystir fyri Ongland. Nú er hann 22 ára gamal og er komin til NSÍ. Og tað skal skjótt vísa seg, at NSÍ hevur gjørt kuppið.
Byrjanin upp á kappingina er á heilt góðari leið. Ein javnleikur og ein sigur í fyrstu dystunum, og í triðja umfari vinnur NSÍ 1-0 móti B68 á Toftum. Trygvi Mortensen ger einasta málið á Svangaskarði, og hetta er fyrstu ferð yvirhøvur, at NSÍ vinnur landskappingardyst móti grannunum! Tað merkir, at NSÍ og HB nú eru fremst í kappingini við fimm stigum í part, og tí er lagt upp til oddabrak, tá HB kemur til Runavíkar í fjórða umfari.
Tað var ófriðarligt á arbeiðsmarknaðinum um hetta mundið, og tveir dagar áðrenn dystin á Toftum fóru flestøll arbeiðarafeløg í landinum í verkfall, og alt arbeiði, sum umfataði tímalønt og ófaklærd, varð niðurlagt.
Tað merkti millum annað, at tað ikki varð gjørt reint í skúlunum kring landið, og tí lótu skúlarnir aftur. Hjá 12-13 ára gomlum dreingjum var hetta ein dreymaverð, ikki minst tí tað var liggjandi góðveður hesar dagarnar. Ein stórur partur av óvæntaðu frítíðini varð brúktur á plenuni omanfyri Glyvra skúla. Avrikini frá HM í 1986 stóðu framvegis frísk í minninum, og Elkjær, Maradona og hinar hetjurnar úr Meksiko vóru javnan havdar á lofti, meðan bóltarnir vórðu sparkaðir á ”Glyvra plen” hesar góðveðursdagarnar.
Harðastu kappingarneytarnir hjá NSÍ hesi árini eru B68 og GÍ, og tað er einki at taka seg aftur í, at okkara menn standa í skugganum av reyð-svørtu og gul-bláu grannunum, sum býta føroyameistaraheitini millum sín í fyrru helvt av 1980-unum.
HB er ein søga fyri seg. Tað er yvirmaktin, sum kemur úr Havn, og tað er bara ein sannroynd, at NSÍ tapir altíð móti HB. Soleiðis verður eisini hesaferð – havnarmenn vinna oddadystin 2-0 og staðfesta sína oddastøðu í kappingini. NSÍ reisir seg í fimta umfari við 3-1 sigri móti LÍF í Leirvík, men javnleikur á heimavølli móti botnliðnum VB er eitt vónbrot, og tá liðið so tapir 4-1 í Gøtu í síðsta dystinum áðrenn summarsteðgin, sær alt út til at vera við tað gamla í NSÍ, sum í steypakappingini eisini má lúta fyri ÍF longu í 2. umfari.
Tá farið verður í summarsteðg, er NSÍ á fjórða plássi, tvey stig frá oddasessinum. Enn er samband við oddaliðini, men fólk iðra seg serliga um javnleikin móti VB, sum er aftast í kappingini.
Vit, sum vóru føddir í 1974, brúktu nógva tíð á gamla hondbóltsvøllinum omanfyri skúlan – Glyvra-plen. Men onkursvegna sóust allir tímarnir hjá hesum dreingjunum lítið aftur í NSÍ. Tá sum nú eru árgangirnir svingandi, og 1974 var ikki ein árgangur at reypa av, hvørki hjá NSÍ ella øðrum feløgum. Ein skjót leitan á Faroesoccer.com eftir A-landsliðsspælarum frá 1974 gevur fýra úrslit: Egil á Bø (Streymur, 14 dystir), Allan Joensen (KÍ, 8 A-landsdystir), John Ryan (KÍ, 3 dystir) og Símun Eliasen (ÍF, 2 dystir).
Sum oftast spældu vit móti dreingjum yngri enn vit, og tað sást skjótt, at okkara einasti fyrimunur var støddin. Tey fyrstu árini plagdu vit at klára teir, bara tí vit vóru tað størri, men sum tíðin gekk, yvirhálaðu teir okkum. Vit vistu longu tá, at Sjúrður Jacobsen, Dánial Hansen, Kári Hansen, Óli Hansen og aðrir høvdu eina framtíð sum fótbóltsspælarar.
Summarsteðgurin er av, og fyri NSÍ byrjar seinna helvt av kappingini einki serligt. Peter Frain fær gult kort í javnleiki móti KÍ og er tí leikbannaður til næsta dystin á Sevmýri, sum NSÍ tapir 3-0.
Frá at hava hildið summarfrí beint undir oddaliðunum eru nú knappliga fimm stig upp til HB og trý upp til GÍ og TB. Liðið er í vandi fyri at missa alt á gólvið, og eitt er greitt: Komandi heimadysturin móti B68 má vinnast!
Tað er tann umvenda verð. NSÍ stríðist fyri at koma við aftur í oddastríðið, og B68 stríðist fyri at sleppa úr botnstríðnum. Og fyri einaferðs skyld eru innanmenn við yvirlutan á Skálafjørðinum. NSÍ vinnur 3-0, og Peter Frain ger øll trý málini!
Nú hava HB, GÍ og TB 14 stig, og NSÍ hevur 11 stig. Stóra sveinaroyndin er komandi dysturin, sum er móti HB í Gundadali…
Seinna helvt av 1980-unum var ein øgilig broytingartíð í føroyskum fótbólti. Gomlu grúsvøllirnir vórðu skiftir út við graslíki, og í 1988 kom limaskapurin í FIFA og UEFA. Hetta sama árið vaks besta fótbóltsdeildin her heima úr átta upp í tíggju lið.
Alt bleiv meira seriøst. Harvið ikki sagt, at tað ikki var seriøst áðrenn, men 1987 var onkursvegna ”the end of the innocence” hjá føroyskum fótbólti. Aftan á 1987 broyttist so nógv – Føroyar fóru at spæla landsdystir móti øðrum enn Hetlandi, Orkney og Íslandi, landskappingin bleiv drúgvari við 10 liðum, og pengar fóru so smátt at sníkja seg upp í spælið. Í 1987 var tað, við heilt fáum undantøkum, framvegis so, at tú spældi við tí liðnum, har tú vart uppvaksin, og einki annað kom upp á tal. Tú sást spælararnar á besta liðnum í tínum nærumhvørvi í gerandisdegnum, og sjálvt um teir ikki høvdu spælt móti stórum útlendskum stjørnum, høvdu teir hetjustøðu í teimum lokalu dreingjahjørtunum.
Tann 30. august skal NSÍ til Havnar at møta HB. Vónirnar eru so sum so. Hóast liðið hevur staðið seg væl í kappingini, er tað bara ein sannroynd, at NSÍ tapir móti HB.
Men hetta skal vísa seg at verða árið, tá fleiri spøkilsi verða jarðað. Fyrr á árinum hevði NSÍ vunnið á B68 fyri fyrstu ferð, og nú kemur eisini fyrsti sigurin móti HB. Einki bendir á tað frá byrjan. HB trýstir øgiligt, og tvær ferðir raka teir stengurnar, áðrenn NSÍ ímóti leikgongdini fær hol á. Sjálvandi er tað Peter Frain, sum eftir trunkaspæl fær seinasta fótin á.
Í seinna hálvleiki fær NSÍ fótað sær, og eitt skjótt mótálop endar við, at Peter Frain skorar sítt fimta mál í tveimum dystum. Tá so tíggju minuttir eru eftir, økir Oddfríður Gaardbo til 3-0 við ivaleyst besta langskoti, hann nakrantíð hevur skotið. Nú man sigurin vera vísur… ella? HB leggur nú øgiligt fyri, og fimm minuttir seinni vísir nýggja máltalvan í Gundadali 3-2, og enn er tíð eftir. Trýstið seinastu minuttirnar er øgiligt, men tá Kim Ejdesgaard bríkslar fyri seinastu ferð, sigur máltalvan tað sama. NSÍ hevur fyri fyrsti ferð nakrantíð og púra óvæntað vunnið á HB í Gundadali.
Sigurin verður upp aftur søtari, tá tað frættist, at bæði GÍ og TB missa stig móti liðum úr lægra enda av kappingini, so stigatalvan eftir 11 umfør sigur 15 stig til GÍ, 14 stig til HB og TB og 13 stig til NSÍ. Við bert trimum umførum eftir at spæla er kappingin um føroyameistaraheitið víðopin, og fyri fyrstu ferð spælir NSÍ ein veruligan leiklut.
Í september 1987 vóru fleiri av donsku hetjunum úr Meksiko so smátt farnar at eldast, og í undankappingini til EM í 1988 var Danmark í stórum trupulleikum. Sjampanjufótbólturin, sum dreingirnir hjá Piontek høvdu víst seinastu árini, var burtur, og tá Danmark tapti 1-0 í Wales, bendi einki á, at liðið yvirhøvur fór at kvalifisera seg til endaspælið. Tað var sum um danska dynamittið var blivið vátt. Serliga striltið gekk tað at skjóta mál. Í fimm dystum í undankappingini høvdu danir bert skotið trý mál. Danska fótbóltsævintýrið við EM-hálvfinalu í 1984 og sjampanjufótbólti í 1986 sá út til at vera av.
Og tíverri verður NSÍ-dynamittið eisini vátt. Við trimum umførum eftir og eini á pappírinum yvirkomiligari dystarskrá er onkur fjølmiðil farin at nevna NSÍ sum ein veruligan FM-kandidat, men liðið megnar ikki at liva upp til vónirnar, sum tað sjálvt hevur skapt við sínum góðu úrslitum. Tríggjar dagar eftir, at Danmark hevur tapt í Wales, tapir NSÍ á heimavølli uppiborið 1-2 móti LÍF, og sjálvt um GÍ eisini tapir, og HB og TB spæla javnt sínámillum, kennist tapið móti leirvíkingum sum ein spiltur møguleiki. Úrslitini gera, at tey trý fremstu liðini hava 15 stig í part, og NSÍ hevur 13. Allar súðir eru ikki syftar, men nú skal vilja heilt væl til, um øll trý liðini omanfyri snáva í tveimum teimum seinastu umførunum. Møguleikin at vinna meistaraheitið er so gott sum fokin.
Og tað ger hann so eisini í næsta umfarinum, tá NSÍ fer til Vágs og spælir 0-0 móti botnliðnum VB. GÍ og TB vinna og fara trý stig framum NSÍ. Vónin er brostin, og Jeppe dettur úr barónasongini.
Sjálvt um tað ikki bleiv til nakað meistaraheiti til NSÍ í 1987, spældi liðið ein høvuðsleiklut í kappingini hetta árið. Ongantíð fyrr hevði NSÍ verið so væl við í oddastríðnum, og sjálvt um FM-møguleikin var fokin áðrenn seinasta umfar av kappingini, hevði NSÍ eisini ein týðandi leiklut heilt til tað síðsta í einum av mest spennandi endaumførum í føroyskari fótbóltssøgu.
Støðan áðrenn síðsta umfar var tann, at GÍ var fremst við 17 stigum. TB hevði eisini 17 stig, men verri málmun, og HB var beint í hølunum við 16 stigum og betri málmuni enn bæði GÍ og TB. So alt kundi henda.
Í síðsta umfari kom oddaliðið GÍ til Runavíkar. Tey flestu høvdu GÍ sum favoritt til at vinna dystin og harvið FM, tí NSÍ hevði einki at spæla fyri og endaði á fjórða plássi óansæð. TB hevði heimadyst móti VB, sum stríddist fyri at yvirliva í deildini, og HB var í Klaksvík.
FSF hevði eisini GÍ sum favoritt, tí bæði FM-steypið og FSF-formaðurin Torleif Sigurðsson vóru í Runavík til dystin. Men FSF hevði eina tyrlu klára, um tað nú skuldi gerast neyðugt í skundi at fara til Tvøroyrar ella Klaksvíkar við steypi og heiðursmerkjum. Og tað skuldi tað.
NSÍ vann 3-1 móti GÍ, og tað merkti, at bæði TB og HB yvirhálaðu gøtumenn. TB og VB spældu javnt 0-0 á Sevmýri. Tað var nóg mikið hjá TB at gerast føroyameistari, men ikki nóg mikið hjá VB til at halda sær uppi. Í Klaksvík endaði tað 1-1. Hevði HB vunnið, høvdu teir strokið avstað við meistaraheitinum.
NSÍ vann á bæði TB, HB og GÍ í landskappingini í 1987. Men teir vunnu ikki á VB, sum endaði aftast, og tað tekur líkasum væl samanum árið. Typiskt NSÍ, vildi onkur sagt – og árið eftir fluttu teir niður…


text:
(Mynd: visualhunt.com)
Leygardagin 26. august kl. 14 verður Faroe Express Stafettin á Eystaru Bryggju í Havn. Hetta er nýtt motiónstiltak, har arbeiðspláss kappast/renna saman, men har tað sosiala hevur eins nógv at siga og sjálv renningin, upplýsir Faroe Express í skrivi sent miðlunum.
Renningin verður skipað á sama hátt sum DHL Stafettin, ið er størsta motiónsrenning í heiminum. Stafettin er øðrvísi enn onnur rennitiltøk, við tað at hetta er ikki fyri einstaklingar men fyri lið; men eisini tí, at runnið verður á havnarlagnum í Havn, partvís inni á avbyrgda Schengen-økinum, ið vanliga ikki er opið fyri almenninginum.
Eisini verður ókeypis undirhald, tónleikur, matur og drekka – umframt at rennararnir sleppa at síga í bingjum.
Ítróttarfelagið Bragdið skipar fyri saman við flutningsfelagnum Faroe Express, og luttøkugjaldið fer óskert til ungdómsarbeiðið innan frælsan ítrótt. Luttakararnir fáa eina ókeypis renniblus umframt ein gávuposa.


text:
So fingu vit aftur at vita, hvørjir flokkar eru kristiligastir og mest føroyskir. Sannleikans riddari eitur Búi Tyril
Beint fyri býráðsvalið fingu allir havnaborgarar borið eitt blað, sum var eitt langt álop á Heðin Mortensen.
Eingin visti hvør hevði gjørt tað - hóast politiski observansurin ikki var at fara skeivur av. Hann var tann sami sum hjá teimum, ið nøkur ár frammanundan høvdu sent út eitt yvirlit yvir, hvussu kristiligir - ella ókristiligir - føroyski flokkarnir vóru.
Og í morgun hendi tað aftur.
Úr sínum skýmaskoti steinaði onkur eftir ávísum flokkum, ávísum persónum og KVF.
"Ákærurnar" hesaferð eru gamlar og kendar: Meðan nøkur (t.d. Fólkaflokkurin) seta "kristnu lívvirðini" hægst, gera onnur tað ikki. Meðan nøkur (t.d. Fólkaflokkurin) eru rættir føroyingar, eru onnur "kulturdanskarar". Meðan nøkur (t.d. Fólkaflokkurin) mugu stríða sín kamp einsamøll fyri lítlan almennan stuðul, verða onnur stuðlað av tí kulturdanska og loysingarsinnaða almenna stovninum, KVF.
Javnaðarflokkurin endar í "skeiva" partinum hvørja ferð - og sjálvur verði eg nevndur við navni sum "KVF-politikari".
Tað er nú nokkso stuttligt.
Tað er eingin loyna, at Javnaðarflokkurin heldur tað vera alneyðugt, at vit hava ein sterkan, almennan fjølmiðil. Men vit eru ikki altíð nøgd við viðgerðina, og sjálvur havi eg ofta harðliga kritiserað KVF - bæði tá politisk mótstøðufólk og partafólk hava verið órættvíst viðfarin.
Men fyri hesi dulnevndu fólkini snýr tað seg ikki um fakta og innihald. Tað snýr seg um at ala fram tann fordóm, at meðan nakrir landsmenn eru óføroyskir og ókristiligir, so eru aðrir (t.d. Fólkaflokkurin) góðir, kristnir føroyingar.
Búi Tyril
Seinast hesir persónar vóru upp á spæl, fingu vit at vita, at Estra hevði prentað ta dulnevndu lortaspannina, sum Posta síðani bar út, og soleiðis stoytti í høvdið á Heðini Mortensen.
Men Estra vildi ikki siga hvør hevði bílagt uppgávuna - og tað vildi Posta heldur ikki. Tað hevði við sær nógvar atfinningar móti almenna partafelagnum - og nú er politikkurin tíbetur broyttur.
Eg ringdi nevniliga til Posta í morgun og fekk at vita, at felagið "Bravogolf" hevði bílagt útberingina.
Felagið hevur eina teldupostadressa: "sixidron@nordixis.com". Og telefonnummarið er 449627. Tá tú ringir til tað, svarar ein ensk rødd. Men tá tú biðjur um at tosa við stjóran, fært tú ein føroying í hornið - Búa Tyril.
Alla ábyrgdina
Eg tosaði við hann eina góða løtu í morgun, og spurdi m.a. hvønn rætt hann hevði at bera eitt skriv í hvørt hús, har eg og onnur verða lýst sum óføroysk og ókristilig.
Hann segði seg ikki hava skrivað faldaran sjálvur. Hann hevði bara greitt hann til prentingar, og sent hann til útbering hjá Posta, segði hann.
Eg minti hann á, at vit hava talufrælsi í Føroyum - men at tað er undir ábyrgd. Tað merkir, at tú kanst siga hvat tú vilt - men tú mást standa við tað. Í einum rættarsamfelag kann ábyrgdin ikki hvørva.
Eg greiddi honum so frá, at tann, sum hevur skrivað faldaran (um tað altso ikki er Búi sjálvur), ikki hevur mansmót til at standa við síni orð. Tað er orsøkin til, at hann hann hevur nýtt Búa sum millummann.
Men tað merkir altso ikki, at ábyrgdin hvørvur.
At hvítvaska pengar er líka álvarsamt sum at stjala pengar. At selja stolnar vørur er líka álvarsamt sum at stjala vørurnar.
Eg veit ikki um eg trúgvi Búa tá hann sigur, at hann ikki hevur skrivað faldaran sjálvur. Men tað er líka mikið.
Búi Tyril er í hesum føri sum tann, ið hvítvaskar stolnar pengar og tann, ið selur stolnar vørur.
Siga vit, at hann ikki hevur skrivað faldaran, er fortreytin fyri øllum svínarínum kortini Búi Tyril. Tað er hann sum forvinnur pengar uppá dirvisloysi hjá øðrum. Ábyrgdin er hansara. 100%. Og hvussu er inntil hann sigur, hvør hevur rindað honum fyri uppgávuna.
Helst visti Búi ikki, at Posta hevur broytt politikk, og nú upplýsir hvør umbiður og rindar fyri slíka útbering.
Vónandi kann henda vitan gera, at hetta nú heldur uppat. Eg haldi ið hvussu er at hann skilti tað, eg segði við hann.
Gott fyri Fólkaflokkin
Hóast tað er rættiliga týðuligt, at tann, teir ella tey, sum hava staðið fyri hesum afturvendandi tiltøkunum stuðla Fólkaflokkinum, hevur flokkurin sjálvur sjálvsagt ikki ábyrgdina. Hann verður tvørturímóti eisini raktur av illgruna og illgitingum.
Um tað steðgar orsakað av nýggja politikkinum hjá Posta, er tað tí ikki minst gagnligt fyri Fólkaflokkin.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Lógir og reglugerðir
Broyting í SSF Reglugerð fyri Meistarastevnur
Starvsnevnd SSF samtykti hin 22. februar 2017 at broyta grein 3 í okkara Reglugerð fyri Meistarastevnur … – frá – Grein 3 Allir svimjarar, ið eru limir í føroyskum svimjifeløgum og hava føroyskan svimjitjóðskap hava rætt at luttaka í meistarastevnunum. … Continue reading
Dagføring av kravtíðum og metlistum hjá SSF
Starvsnevnd SSF avgjørdi herfyri at ógilda tær kravtíðir sum vóru ásettar til HM í Shanghai í 2011, fyri í staðin at nýta nágreinliga tey krøv sum altjóða svimjisambandið FINA nú eftirfylgjandi hevur ásett. Starvsnevndin samtykti eisini formliga at nýta somu … Continue reading
Langbana kravtíðir til Oyggjaleikir á Álandi
Starvsnevndin hevur á fundi 7. januar 2009 samtykt fylgjandi: Ad 2 Fundarfrágreiðingin varð lisin og góðkend við hesum viðm.: Umrokningar: – frá 25 m hyli til 50 m hyl: + 2% – frá 50 m hyli til 25 m hyl: … Continue reading
Startfelagsskap
Á fundi 7. januar 2009 samtyktið starvsnevndin nýggja reglugerð um startfelagsskap. Í hesum sambandið varð reglugerðin um limaskap og skifti av felagi eisini dagførd. Sí reglugerðirnar her: Reglugerð um startfelagsskap Reglugerð um limaskap og skifti af felag
Reglugerð um limaskap og skifti av svimjifelag
Reglugerð um limaskap og skifti av svimjifelag Svimjari hevur rætt til at vera limir í fleiri svimjifeløgum í senn, men kann bara umboða eitt felag í svimjikappingum í senn. Luttøka uttanlands fyri útlendskt svimjifelag, broytir ikki uppá rættindi at umboða … Continue reading


text:
ALDURSMARK
Grein 1[1]:
Í barnaróðri skal rógvari fylla 12, 13 ella 14 í kappingarárinum. Við kappingarárið er at skilja tíðin frá og við 1. januar til og við 31. desember. Tó skal róðursmaðurin fylla 18 ár áðrenn 1. januar.
Grein 2:
Róðursmaðurin skal vera fyltur 14 ár áðrenn 1. januar. Hetta er galdandi fyri allar
bátastøddir.
Grein 3[2]:
Við 5-mannaførum við gentum og dreingjum skal rógvarin vera fyltur 14 ár áðrenn 1. januar, og rógvarin skal ikki fylla 18 ár áðrenn 1. januar. Tó kunnu tveir rógvarar fylla 14 ár áðrenn 1. apríl í sama kappingarári.
Grein 4:
Við 5-mannaførum og 6-mannaførum við kvinnum skal rógvarin vera fyltur 14 ár
áðrenn 1. januar.
Grein 5:
Við 6-mannaførum við monnum skal rógvarin vera fyltur 16 ár áðrenn 1. januar.
Grein 6:
Við 8- og 10-mannaførum skal rógvarin vera fyltur 16 ár áðrenn 1. januar.
Grein 7:
Í old girls og old boys skal rógvarin vera fyltur 35 ár áðrenn 1. januar.
Tó kunnu tveir rógvarar vera fyltur 30 ár áðrenn 1. januar.
[1] Broytt á aðalfundi 2017
[2] Broytt á aðalfundi 2017